Τα πλάνα των Αμερικανών για τον γεωπολιτικό ρόλο της Ελλάδας - thebanker.gr\nΤα πλάνα των Αμερικανών για τον γεωπολιτικό ρόλο της Ελλάδας\n«Δεν θέλω να απαντήσω σε υποθέσεις για το τι θα κάνουν μελλοντικές ελληνικές κυβερνήσεις, γιατί δεν ξέρουμε ποιο θα είναι αυτό το μέλλον. Μπορώ να αναφέρω όμως τον κ. Μητσοτάκη, σχετικά με τις προθέσεις του αν εφαρμοστεί πλήρως η συμφωνία με τα Σκόπια, να την τηρήσει αυτή τη συμφωνία».\nΜε αυτή τη φράση ανώτατος αξιωματούχος των ΗΠΑ, απευθυνόμενος σε Έλληνες δημοσιογράφους, επεσήμανε επί της ουσίας το τι περιμένει η Ουάσιγκτον από το κόμμα της αξιωματικής αντιπολίτευσης και ειδικά από τον πρόεδρό του Κυριάκο Μητσοτάκη στο θέμα της συμφωνίας των Πρεσπών. Να θυμίσουμε πως ο πρόεδρος της ΝΔ έχει τονίσει σε δημόσιες δηλώσεις του πως αν η συμφωνία ψηφιστεί από την ελληνική Βουλή θα την τηρήσει.\nΣε μια περίοδο που πλέον η Συμφωνία των Πρεσπών έρχεται στην Ελλάδα και ήδη προκαλεί πολιτικές εξελίξεις με την παραίτηση Καμμένου και τις πολιτικές αντιπαραθέσεις μεταξύ των κομμάτων, να φουντώνουν μεταξύ εκείνων που δηλώνουν υπέρ ή κατά αυτής, ο αμερικανικός παράγοντας κρίνει σκόπιμο να επισημάνει μέσω δηλώσεων ανώτατου αξιωματούχου, σε έλληνες δημοσιογράφους, πως οι ΗΠΑ βλέπουν θετικά και επιθυμούν την εφαρμογή της.\n«Η συμφωνία των Πρεσπών επικυρώνει την επένδυση που έχουν κάνει στις σχέσεις τους με την Ελλάδα (οι ΗΠΑ) και το όραμά μας για την Ελλάδα σαν πυλώνα περιφερειακής σταθερότητας. Μια χώρα που εξάγει σταθερότητα και εμπιστοσύνη στην ευρύτερη περιοχή. Μια πηγή λύσεων.\nΧαιρετίζουμε τη δημιουργικότητα και την εξυπνάδα της ελληνικής διπλωματίας της οποίας ηγήθηκε ο υπουργός εξωτερικών Νίκος Κοτζιας», ειπώθηκε χαρακτηριστικά από τον αξιωματούχο προκειμένου να επισημάνει το πλάνο της Ουάσιγκτον για την Ελλάδα και την περιοχή μέσω της συμφωνία των Πρεσπών.\nΗ συμφωνία των Πρεσπών αναβαθμίζει την Ελλάδα στην οπτική των ΗΠΑ ήταν το «ρεζουμέ».\nΟι ΗΠΑ και η Συμφωνία των Πρεσπών\nΩς προς το τι περιμένουν οι Αμερικανοί, εκφράστηκε μέσα και από τη φράση: «Θα συνεχίσουμε να εργαζόμαστε για την πλήρη εφαρμογή της συμφωνίας των Πρεσπών και περιμένουμε η Ελλάδα να παίξει σημαντικό ρόλο και από την οπτική των ΗΠΑ αναμένουμε η Ελλάδα να γίνει ο πιο σημαντικός σύμμαχος της Δημοκρατίας της Βόρειας Μακεδονίας».\nΓια τους Αμερικανούς, η Ελλάδα δεν είναι μόνο ένα από τα μέρη που την εφαρμόζει (τη συμφωνία των Πρεσπών) αλλά και ο σημαντικός οικονομικός ρόλος που έχει η Ελλάδα. «Ελέγχεται τη μεγαλύτερη τράπεζα στη γειτονική χώρα. Χιλιάδες τουρίστες έρχονται από τη γειτονική χώρα σε εσάς.\nΔεν είναι λοιπόν μόνο θέμα πολιτικής κυβερνήσεων αλλά και της πολύ σημαντικής οικονομικής συγκυρίας που υπάρχει» ειπώθηκε σχετικά.\nΟι ΗΠΑ θα στηρίξουν τη γρήγορη ένταξη της Βόρειας Μακεδονίας στο ΝΑΤΟ και εκεί η συμφωνία θα πρέπει να επικυρωθεί από όλες τις χώρες της βορειοατλαντικής συμμαχίας τονίστηκε, ενώ ως προς τον ρόλο της ΕΕ στο θέμα της Συμφωνίας των Πρεσπών επισημάνθηκε πως αυτή (σ.σ. ΕΕ) αποδείχθηκε ένας πολύ σημαντικός παράγοντας και εργαλείο για το χτίσιμο της ειρήνης και ευημερίας.\n«Η Δημοκρατία της Βόρειας Μακεδονίας έκανε μια πολύ δύσκολη και ιστορική αλλαγή όπως αυτή στα βιβλία τους και τα έγγραφά τους και αυτό το έκαναν γιατί θέλουν να γίνουν και μέλη της ΕΕ. Αυτό έχει κάποια βαρύτητα», τόνισε ο ανώτατος αξιωματούχος.\nΟι ΗΠΑ, ο Καμμένος και η στρατιωτική συνεργασία με την Ελλάδα\nΟ ίδιος, απαντώντας σε σχετική ερώτηση για τον υπουργό Εθνικής Άμυνας, τόνισε πως «του αξίζουν εύσημα για την πρόοδο που επετεύχθη στη συνεργασία μας, με τα UAV στη Λάρισα, τις ασκήσεις που γίνονται, για τον τρόπο που χτίσαμε, τη μεταξύ μας εμπιστοσύνη, για το πώς συνεργάζονται οι ένοπλες δυνάμεις μας μεταξύ τους, για τον πολύ σημαντικό ρόλο που παίζουν οι ελληνικές ναυτικές δυνάμεις συνοδεύοντας για παράδειγμα ομάδες μάχης αεροπλανοφόρων στην περιοχή της Ανατολικής Μεσογείου. Τη Σούδα. Κανείς δεν αμφιβάλλει από αμερικανικής πλευράς πως ο Πάνος Καμμένος έπαιξε σημαντικό ρόλο ώστε να γίνουν όλα αυτά εφικτά. Είμαστε πολύ τυχεροί που ο πρωθυπουργός αποφάσισε πως ο επόμενος υπουργός Εθνικής Άμυνας θα είναι ο ναύαρχος Αποστολάκης. Κάποιος που επίσης έπαιξε σημαντικό ρόλο στον στρατηγικό διάλογο».\n«Δεν είναι εύκολη η σχέση μας με την Τουρκία»\nΣτη συνέχεια, απαντώντας στο ποια είναι η θεώρηση των ΗΠΑ για το θέμα της Τουρκίας, δήλωσε μεταξύ άλλων πως «οι ΗΠΑ και η Ελλάδα έχουν μια παρόμοια εικόνα και άποψη για την Τουρκία. Θεωρούμε και οι δύο πως πρόκειται για σημαντική σχέση και πως η μοίρα της Τουρκίας είναι σημαντική για την Ευρώπη, την Δύση και ενδιαφερόμαστε και οι δύο (Αθήνα-Ουάσιγκτον) για να μην γυρίσει η Τουρκία την πλάτη της στη Δύση.\nΗ ελληνική κυβέρνηση αξίζει τα εύσημα για την υπομονή που επιδεικνύει στο θέμα της διαχείρισης και της διπλωματίας αλλά και την ενέργειας που αφιερώνει η Αθήνα προκειμένου να έρθει σε επικοινωνία με την Άγκυρα, προκειμένου να επιλύσει φλέγοντα θέματα με αυτήν.\nΔεν είναι εύκολη η σχέση μας με την Τουρκία. Η εναλλακτική δεν μας αρέσει όπως και για καμιά πλευρά. Γι’ αυτό αποδίδουμε τα εύσημα στην Ελλάδα που έχει την ίδια οπτική με εμάς στο θέμα αυτό και εργάζεται μαζί μας όσο δύσκολο και αν είναι αυτό». Επιπρόσθετα στο θέμα της Τουρκίας τονίστηκε για μια ακόμη φορά πως η Ουάσιγκτον δεν θέλει να πάνε οι S-400 εκεί.\nΤη συζήτηση απασχόλησαν και οι ελληνοαμερικανικές σχέσεις όπου, μεταξύ άλλων, τονίστηκε πως το 2018 ήταν το πιο παραγωγικό έτος στις σχέσεις των δύο χωρών, κάτι το οποίο υπάρχει η θέληση να συνεχιστεί και να αναπτυχθεί ακόμα περισσότερο.\nΤονίστηκαν σε αυτό το πλαίσιο και τα διάφορα επενδυτικά σχέδια που υπάρχουν από πλευράς ΗΠΑ ή εταιρειών που προέρχονται από την Αμερική και συμμετέχουν σε διάφορα project που είναι σε εξέλιξη σε διάφορα μέρη της Ελλάδας, από τη Μακεδονία μέχρι την Αθηναϊκή Ριβιέρα.\nΗ πρώτη εμφάνιση του Ευάγγελου Αποστολάκη στα υπουργικά έδρανα\nΤσίπρας σε Βαρθολομαίο: Ελπίζω την επόμενη φορά να έρθω με τον Ερντογάν για την επαναλειτουργία της Χάλκης


ΓΚΑΛΕΡΙ | Liberal.gr\nΕικοσιτρία τοπία – λάδια και ακουαρέλες μεγάλων διαστάσεων –, καθώς και πολλές μικρές ακουαρέλες της Ειρήνης Ηλιοπούλου συνιστούν προσωπικές καταβυθίσεις ημερολογιακού χαρακτήρα σε τόπους καταφυγής της ζωγράφου. Στο ισόγειο, αλλά και στον πρώτο όροφο της γκαλερί Σκουφά, η τελευταία, πλούσια ζωγραφική σοδειά της Ηλιοπούλου μεταφέρει τον θεατή σε αυτό που η ίδια γράφει στον κατάλογο της έκθεσης: «Ο όμορφος τόπος της επιθυμίας μου, είναι τόπος ουτοπικός»\nΈνα νέο τοπίο διαμορφώνεται στην αγορά της τέχνης στη μετά COVID εποχή. Ανακαλύψτε τις ελληνικές αίθουσες που έχουν κάνει το απαραίτητο ψηφιακό βήμα και οδηγούν τους καλλιτέχνες τους στη μοναδική data base της Artsy, την πλατφόρμα που απευθύνεται στο παγκόσμιο κοινό κι εξασφαλίζει ανέφικτες πωλήσεις στο φυσικό χώρο της γκαλερί.\nΠέμπτη 5 Αυγούστου 2021, 09:23\nΗ Δάφνη Ζουμπουλάκη επιχειρεί εξόρμηση στο κυκλαδίτικο νησί και στρέφει το βλέμμα των φιλότεχνων στα πρωτότυπα αντικείμενα που δημιουργήθηκαν ειδικά για το νέο της εγχείρημα. Στις «αποσκευές» της έχει έργα από καλλιτέχνες πρώτης γραμμής. Όσοι δεν καταφέρετε να ταξιδέψετε ως εκεί, μπορεί να βρείτε τα έργα και τα αντικείμενα που ενέπνευσε το νησί, στο Art Shop της γκαλερί Ζουμπουλάκη.\nΠαρασκευή 23 Απριλίου 2021, 09:08\nΤο πρώτο μέρος ενός αφιερώματος που φιλοδοξεί να παρουσιάσει με επάρκεια το έργο ενός πρωτοπόρου του μοντερνισμού, ξεκίνησε στην αθηναϊκή γκαλερί. Εκτίθενται 37 άγνωστα μέχρι σήμερα έργα του καλλιτέχνη, τα περισσότερα από τα οποία έχουν φιλοτεχνηθεί μεταξύ 1944 και 1950. Πρόκειται για έργα σπουδαστικά κι από την περίοδο της νιότης του Δανιήλ.\nΓια καφέ με τον Παύλο Σάμιο στη Σκουφά\nΜια νέα ενότητα έργων στο αγαπημένο του θέμα των καφενείων, παρουσιάζει από σήμερα, Πέμπτη, ο Παύλος Σάμιος στην γκαλερί Σκουφά, με τίτλο «Καφέ Παράδεισος». Σε μια περίοδο κοινωνικής αποστασιοποίησης, ο καταξιωμένος ζωγράφος επιστρέφει με νέο πνεύμα και ανανεωμένη διάθεση στο θέμα των καφενείων, που τον απασχόλησε για πρώτη φορά τη δεκαετία του ?80 στο Παρίσι.


Σχετικά με Εμάς | PLS Boutique\nΕδώ και μερικές δεκαετίες η πλαστική χειρουργική έχει μπει για τα καλά στη ζωή μας. Ειδικά στις μέρες μας έχει γίνει προσιτή σε πάρα πολλούς ανθρώπους αφού η πρόοδος της επιστήμης έχει μειώσει σημαντικά τόσο το κόστος όσο και τον χρόνο που απαιτείται για να γίνει μια τέτοια επέμβαση. Αυτό φυσικά έχει σαν αποτέλεσμα όλο και περισσότεροι να σκέφτονται να καταφύγουν σε αυτή τη λύση για να βελτιώσουν την εμφάνιση τους και να αλλάξουν τα στοιχεία που δεν τους αρέσουν.\nΌποιος όμως σκοπεύει σοβαρά να κάνει μια πλαστική, έρχεται συνήθως αντιμέτωπος με μια πολύ αναπάντεχη αλήθεια: μια πλαστική επέμβαση δεν είναι καθόλου απλή υπόθεση. Αυτό σημαίνει ότι απαιτείται κάποια έρευνα από την μεριά του ενδιαφερόμενου ώστε να βρει τόσο την κατάλληλη επέμβαση όσο και τον σωστό πλαστικό χειρουργό για την αλλαγή που θέλει να κάνει. Η έρευνα αυτή μπορεί να αποδειχθεί ιδιαίτερα χρονοβόρα, ειδικά αν κάποιος δεν έχει πολλές γνώσεις πάνω στις πλαστικές.\nΕμείς στο πλαστικοιχειρουργοι.com είμαστε μια ομάδα νέων ανθρώπων που πιστεύουμε ότι ο καθένας μας έχει δικαίωμα και πρέπει να αποκτήσει την εικόνα που ονειρεύεται για τον εαυτό του και η πλαστική χειρουργική είναι σίγουρα ο καλύτερος τρόπος για να το πετύχει. Επειδή καταλαβαίνουμε πόσο δύσκολη μπορεί να είναι μια έρευνα για να βρεθεί ο καλύτερος πλαστικός χειρουργός για κάθε περίπτωση, αποφασίσαμε να δημιουργήσουμε αυτή την ιστοσελίδα για να βοηθήσουμε όσους θέλουν να κάνουν μια επέμβαση σωστά και υπεύθυνα.\nΗ ιστοσελίδα μας έχει δύο κύριες αποστολές:\n1: Να παρέχει τις τελευταίες πληροφορίες γύρω από τον χώρο της πλαστικής χειρουργικής. Στην ιστοσελίδα μας θα βρείτε χρήσιμες πληροφορίες και συμβουλές για τις πιο δημοφιλείς πλαστικές επεμβάσεις καθώς και όλα τα τελευταία νέα για τον κλάδο της πλαστικής χειρουργικής. Σκοπός μας είναι να δημιουργήσουμε μία από τις πιο πλήρεις πηγές πληροφοριών για τις πλαστικές επεμβάσεις στο διαδίκτυο.\n2: Να βοηθήσει τους ενδιαφερόμενους να βρουν έναν από τους καλύτερους πλαστικούς χειρουργούς στην πόλη ή την περιοχή τους εύκολα και γρήγορα. Κάτι που δεν γνωρίζουν πολλοί που θέλουν να κάνουν πλαστική, είναι η σημαντικότητα του να βρει κανείς έναν γιατρό που να είναι στη περιοχή του. Εμείς λοιπόν, δημιουργήσαμε μία τεράστια βάση δεδομένων στην οποία θα μπορείτε να βρείτε όλους τους γιατρούς των μεγαλύτερων πόλεων της χώρας μας. Πέρα από αυτό, θα βρείτε και πολλά άρθρα και οδηγούς που θα σας βοηθήσουν να επιλέξετε τον καλύτερο για την περίπτωση σας.\nΑν λοιπόν σας ενδιαφέρει να κάνετε μία πλαστική ή αν απλά θέλετε να μάθετε χρήσιμες πληροφορίες για τον κλάδο της πλαστικής χειρουργικής, το πλαστικοιχειρουργοι.com είναι η μόνη ιστοσελίδα που θα χρειαστείτε.\nΑποποίηση ευθυνών: Η ιστοσελίδα μας έχει καθαρά ενημερωτικό, βοηθητικό αλλά και διαφημιστικό και προωθητικό χαρακτήρα. Για θέματα που αφορούν την υγεία σας θα πρέπει πάντα να συμβουλεύεστε τον γιατρό σας ή κάποιον ειδικό και η ιστοσελίδα πλαστικοιχειρουργοι.com δεν ευθύνεται σε καμία περίπτωση για τυχόν προβλήματα ή δυσλειτουργίες που τυχόν θα συναντήσετε με κάποιον από τους πλαστικούς χειρουργούς που διαφημίζονται στην ιστοσελίδα μας.


Η λίστα με τους 91 νέους ΚΑΔ επιχειρήσεων που εντάσσονται στα μέτρα στήριξης - CorfuPress.com\nΗ λίστα με τους 91 νέους ΚΑΔ επιχειρήσεων που εντάσσονται στα μέτρα στήριξης\nΆλλες 91 κατηγορίες επιχειρήσεων εντάσσονται στα μέτρα στήριξης που ανακοίνωσαν σήμερα (24/3) οι υπουργοί οικονομικών εργασίας και ανάπτυξης.\nΆλλες 91 κατηγορίες επιχειρήσεων (89 με ΚΑΔ και 2 κατηγορίες χωρίς κωδικό δραστηριότητας) εντάσσονται στα μέτρα στήριξης που ανακοίνωσαν σήμερα (24/3) οι υπουργοί Οικονομικών, Εργασίας και Ανάπτυξης.\nΥπολογίζεται ότι πλέον η περίμετρος προστασίας περιλαμβάνει πλέον 600.000 ιδιωτικές επιχειρήσεις με 1.200.000 μισθωτούς και μηνιαίο τζίρο περί τα 8,3 δισ. ευρώ, όπως και 550.000 ελεύθεροι επαγγελματίες, αυτοαπασχολούμενοι και ιδιοκτήτες ατομικών επιχειρήσεων.\nΠαρόλα αυτά η λίστα των επιχειρήσεων θα είναι δυναμική και την επόμενη εβδομάδα, θα διευρυνθεί σημαντικά το πλαίσιο προστασίας.\nΟι νέοι κωδικοί αριθμοί δραστηριότητας που μπαίνουν στα μέτρα στήριξης είναι:\nΔείτε τη συνολική λίστα με τους ΚΑΔ που εντάχθηκαν στα μέτρα στήριξης, στο παρακάτω pdf


Ήταν εκφοβισμένος! 20 χρόνια αργότερα, ο βασανιστής του ζητά συγγνώμη | Amibio-Project.eu\nΈνας άνθρωπος που ήταν πείραζαν στο σχολείο, έχει λάβει ένα πραγματικά εκπληκτικό απολογία - 20 χρόνια μετά το περιστατικό! δεν ήταν πολύ αργά ούτως ή άλλως.\nΓια μια συγγνώμη, ποτέ δεν είναι αργά. Αυτό το ρητό ισχύει στην ακόλουθη ιστορία καρφί στο κεφάλι. Η αμερικανική ChadMichael Morrisette ήταν τα χρόνια στο γυμνάσιο (5ος - 8η τάξη) εξαναγκαστεί από τους συμμαθητές κακό του. Ήταν μικρό, λεπτό και ομολογώντας γκέι. Για την ομάδα ποδοσφαίρου του σχολείου είναι επαρκής λόγος για να πειράζω ChadMichael αυτή τη στιγμή κάθε μέρα, για να φοβερίζει και να απειλήσει.\nΣτο 15, ο πλέον 34-year-old αριστερά σχολείο και την πόλη του. Στη νέα του ζωή, βρήκε γρήγορα την ειρήνη και ικανοποίηση, σπάνια σκεφτεί τον σκληρό χρόνο στο γυμνάσιο. Μέχρι πριν από λίγο καιρό, έλαβε ένα μήνυμα στο Facebook που τον ενθάρρυνε να σκεφτεί.\nΓεια σου Τσαντ, μιλούσα πρόσφατα με 10 χρονών κόρη μου για εκφοβισμό. Με ρώτησε αν είχα τρομοκρατείται ποτέ κάποιον και δυστυχώς έπρεπε να παραδεχτώ, «Ναι». Πρέπει να θυμόμαστε πως ήταν φοβερό και σημαίνει για σας στο γυμνάσιο. Θέλω να ζητήσω συγγνώμη. Αν ζούμε στην ίδια κατάσταση, θα είχα ζητήσει συγγνώμη προσωπικά σε εσάς. Δεν ξέρω αν μπορεί να σας ακόμη και να θυμάστε, αλλά μπορώ να το κάνω και λυπάμαι.\nΗ είδηση ήρθε από Louie Amundson, στην οποία ChadMichael δεν μπορούσε να θυμηθεί συγκεκριμένα, αλλά μόνο «επειδή υπήρχαν τόσοι πολλοί βασανιστές εκείνη τη στιγμή ότι δεν μπορώ να θυμηθώ κάποια μένα.» Η 34-year-old πήρε κάποιο χρόνο προτού να μπορέσει πραγματικά να κατανοήσουν το νόημα του μηνύματος. «Προφανώς υπήρχε ένα είδος μαγική στιγμή μεταξύ του πατέρα και της κόρης, ο οποίος τον έχει μετακινηθεί για να ζητήσει συγγνώμη. Και αυτό με έκανε περήφανη που ο ίδιος έχει παραδεχθεί ότι έχει πέσει θύμα εκφοβισμού νωρίτερα», δήλωσε ο ChadMichael. Προφανώς ήταν η ειλικρίνεια της απολογίας, η οποία κινήθηκε ο άνθρωπος με την απάντησή του:\nLouie, είμαι πολύ συγκινημένος από το μήνυμά σας. Σας ευχαριστώ και δέχομαι τη συγγνώμη. Σε 20 χρόνια, θα είναι το μόνο πρόσωπο που ζητά συγγνώμη για το γεγονός ότι μου τρομοκρατείται όταν ήμασταν νεότεροι. Ελπίζω να με περηφάνια να πω ότι έχετε ζητήσει συγγνώμη για αυτό και ότι δεν ισχύει πλέον μεταξύ μας κόρη σας τώρα. Είναι πραγματικά μεγάλη τι 20 χρόνια τα παιδιά τους με εμάς, έτσι δεν είναι; Σας ευχαριστώ και πάλι και ελπίζω ότι θα θέσει τον εαυτό σας κάθε φορά που θα συναντήσετε εκφοβισμού προσπάθειες. Έχετε μια μεγάλη μέρα!\nLouie Amundson με τη σειρά του ήταν ευγνώμων για ChadMichaels απάντηση. Διότι, όπως είπε σε συνέντευξή του στο «Yahoo Γονείς»: «Δεν μπορείς να αλλάξεις το παρελθόν, αλλά εξακολουθεί να ανήκει σε σένα χρωστούσε αυτή τη δικαιολογία, αλλά δεν πρέπει να με συγχωρήσετε.» Στη συνέχεια λέει ότι ακόμα και αν δεν μπορεί να πάρει πίσω τα λόγια με τα οποία ο ίδιος κακό συμμαθητή του στο χρόνο, ώστε να μπορεί να ζητήσει συγγνώμη ειλικρινής σήμερα.\nΜπορεί Μεγάλη, πόσο ένα απλό «Λυπάμαι γιατί. Και κανείς δεν αποδεικνύει αυτό συγκινητική ιστορία: Ποτέ δεν είναι αργά!\nΜία κινούμενη επιστολή προς όλες τις μητέρες που δεν είναι τέλειες


Σκληροπυρηνικό Hyundai i30 N Project C σε περιορισμένη παραγωγή | Drive\nΕλαφρύτερο και ακόμη πιο σπορ, θα παρουσιαστεί επίσημα στην Έκθεση της Φρανκφούρτης, τον Σεπτέμβριο.\nΤετάρτη, 21 Αυγούστου 2019 | Κλεάνθης Τριανταφυλλίδης Επικοινωνία\nΘα παραχθεί σε 600 κομμάτια και θα είναι διαθέσιμο αποκλειστικά στην Ευρώπη, σε επιλεγμένες αγορές.\nΤο i30 N Project C έχει πάρει το όνομα και το χαρακτήρα του από την πίστα δοκιμών κι εξέλιξης αυτοκινήτων υψηλών επιδόσεων “Area C” στο κέντρο R&D της Hyundai στη Namyang της Κορέας. Έχει ως βάση του την έκδοση 275 ίππων του i30 N και θα παρουσιαστεί στη Φρανκφούρτη τον επόμενο μήνα.\nΟι μετατροπές περιλαμβάνουν κομμάτια από ανθρακονήματα (CFRP), για πρώτη φορά σε Hyundai παραγωγής, και τροχούς 19 ιντσών αγωνιστικών προδιαγραφών, που κάνουν το αυτοκίνητο «σημαντικά ελαφρύτερο από το στάνταρ i30 Ν και πιο άμεσο παρά ποτέ σε απόκριση στις εντολές του οδηγού». Τα τμήματα από CFRP είναι πιθανώς εμπνευσμένα από το πρωτότυπο i30 N Concept που είχαμε δει πέρσι στο Σαλόνι του Παρισιού, και θα περιλαμβάνουν μεταξύ άλλων σπόιλερ στην εμπρός ποδιά και στην άκρη της σκεπής.\nΣτο i30 N Project C η ανάρτηση είναι χαμηλωμένη κι έχουν γίνει και αεροδυναμικές αλλαγές που η Hyundai λέει ότι «συνεισφέρουν στη συναρπαστική εμπειρία πίσω από το τιμόνι, προσφέροντας ακόμη μεγαλύτερη οδηγική απόλαυση».\nΠρος το παρόν, οι Κορεάτες δίνουν μόνο κάποιες επίσημες φωτογραφίες ενός καμουφλαρισμένου i30 N Project C, όπου μπορούμε να διακρίνουμε έναν πιο τονισμένο πίσω διαχύτη, ένα μεγαλύτερο εμπρός σπόιλερ, φαρδύτερα μαρσπιέ και τις ελαφρές ζάντες που αναφέραμε πιο πάνω. Στο καμουφλάζ ξεχωρίζει ένα μεγάλο πορτοκαλί γράμμα C δίπλα στο σχεδιάγραμμα της πίστας δοκιμών της Namyang.\nΤο δελτίο Τύπου δεν ξεκαθαρίζει αν το Project C θα έχει μεγαλύτερη ιπποδύναμη και ροπή από τους 275 PS και τα 353 Nm του i30 N Performance στο οποίο βασίζεται, αλλά σύντομα θα το μάθουμε.\nΔΕΙΤΕ ΑΚΟΜΗ Δοκιμάζουμε το Hyundai i30 Fastback N\nΗ Volvo ανανεώνει τα S90 και V90, με ήπιους υβριδικούς κινητήρες


Ερευνητικό κέντρο της Google στην Ευρώπη για το machine learning - Unboxholics.com\nΕρευνητικό κέντρο της Google στην Ευρώπη για το machine learning\nΗ μεγαλύτερη μονάδα της Google εκτός ΗΠΑ\n17 Ιουνίου 2016 06:54\nΤη μεγαλύτερη μονάδα εκτός ΗΠΑ ετοιμάζει η Google στην Ευρώπη. Το νέο Machine Learning Research Group θα έχει τη βάση του στη Ζυρίχη της Ελβετίας με στόχο την έρευνα στην εκμάθηση μηχανής, την οποία θεωρεί η εταιρία κρίσιμη στην ανάπτυξή της.\nΗ συνεχιζόμενη έρευνα της Google στο Machine Intelligence είναι αυτό που τροφοδοτεί πολλά από τα προϊόντα που χρησιμοποιούν εκατοντάδες εκατομμύρια άνθρωποι την ημέρα – από το Translate μέχρι το Photo Search και το SmartReply for Inbox.\nΤα αντικείμενα που θα ασχοληθούν οι μηχανικοί της Google στο νέο group, θα είναι η επεξεργασία φυσικής γλώσσας, η αντίληψη μηχανής και η ευφυία μηχανής.\nTags: europe research machine learning switzerland google\nΈρχονται τα πάνω-κάτω στο internet με τη νέα νομοθεσία της Ευρωπαϊκής Ένωσης\nΗ Μαύρη Πανώλη δε σκότωσε τη μισή Ευρώπη τελικά\nΤο Ευρωπαϊκό Κοινοβούλιο ψηφίζει κατά των στοχευμένων διαφημίσεων


Κοινότητα Ιησουιτών: Ευαγγελική περικοπή εορτής των Χριστουγέννων (Λειτουργία του Μεσονυκτίου)\nΕυαγγελική περικοπή εορτής των Χριστουγέννων (Λειτουργία του Μεσονυκτίου)\nΓεννήθηκε για σας σωτήρας.\nKατά Λουκάν, 2:1-14\nΕκείνες τις μέρες εκδόθηκε διαταγή από τον Καίσαρα Αύγουστο να απογραφεί όλη η οικουμένη. Αυτή η απογραφή είναι η πρώτη που έγινε, όταν ήταν ηγεμόνας της Συρίας ο Κυρήνιος. Και πήγαιναν όλοι να απογραφούν, ο καθένας στη δική του πόλη. Ανέβηκε τότε και ο Ιωσήφ από τη Γαλιλαία, από την πόλη Ναζαρέτ, στην Ιουδαία, στην πόλη του Δαβίδ που ονομάζεται Βηθλεέμ, επειδή καταγόταν από την οικογένεια και τη γενεά του Δαβίδ, για να απογραφεί μαζί με τη Μαριάμ, τη μνηστή του, που ήταν έγκυος. Όταν βρίσκονταν εκεί, συμπληρώθηκαν οι ημέρες για να γεννήσει, και γέννησε τον πρωτότοκο γιο της. Τον σπαργάνωσε και τον έβαλε να ξαπλώσει στη φάτνη, διότι δεν υπήρχε γι’ αυτούς τόπος στο πανδοχείο. Σ’ εκείνη την περιοχή υπήρχαν βοσκοί, που αγρυπνούσαν τη νύχτα και φύλαγαν βάρδιες για το κοπάδι τους. Άγγελος Κυρίου στάθηκε κοντά τους και η δόξα του Κυρίου τους περιέβαλε, ενώ εκείνοι φοβήθηκαν πολύ. Και ο άγγελος τους είπε: «Μη φοβάστε, διότι σας αναγγέλλω μεγάλη χαρά, που θα είναι χαρά και για όλο το λαό. Γιατί σήμερα, στην πόλη του Δαβίδ γεννήθηκε για σας σωτήρας, που είναι ο Χριστός, ο Κύριος. Αυτό θα είναι για σας το σημείο: θα βρείτε ένα βρέφος σπαργανωμένο και ξαπλωμένο στη φάτνη». Ξαφνικά, μαζί με τον άγγελο εμφανίστηκε πλήθος απ’ την ουράνια στρατιά των αγγέλων, που αινούσαν το Θεό και έλεγαν: «Δόξα στο Θεό, στα ύψη του ουρανού, και πάνω στη γη ειρήνη, στους ανθρώπους που ο Κύριος αγαπά».


Θρόμβωση στις αρτηρίες: Ποιοι κινδυνεύουν περισσότερο; - BORO από την ΑΝΝΑ ΔΡΟΥΖΑ - boro.gr\nΑρχική / Υγεία / Θρόμβωση στις αρτηρίες: Ποιοι κινδυνεύουν περισσότερο;\nΘρόμβωση στις αρτηρίες: Ποιοι κινδυνεύουν περισσότερο;\nΗ φλεβική θρομβοεμβολή (VTE) είναι ένα σημαντικό παγκόσμιο πρόβλημα δημόσιας υγείας, συμβάλλοντας κατ 'εκτίμηση κάθε χρόνο σε 500.000 θανάτους στην Ευρώπη και μέχρι 300.000 θανάτους στις Ηνωμένες Πολιτείες Αμερικής. Οι ασθενείς που υποβάλλονται σε ορθοπεδική χειρουργική επέμβαση σ το ισχίο ή ολική αρθροπλαστική γόνατος ή χειρουργική επέμβαση για κάταγμα του ισχίου διατρέχουν ιδιαίτερα υψηλό κίνδυνο εμφάνισης φλεβικής θρόμβωσης (DVT) ή πνευμονικής εμβολής (ΠΕ) . Υπάρχει επίσης, μεγάλος κίνδυνος εμφάνισης θρόμβωσης στις πτήσεις μεγάλων αποστάσεων κα υψηλό ποσοστό σε ασθενείς που αναρρώνουν από μεγάλες επεμβάσεις.\nΗ κολπική μαρμαρυγή (AF), η πιο κοινή μορφή της καρδιακής αρρυθμίας, μπορεί να οδηγήσει στο σχηματισμό θρόμβων στην καρδιά. Οι θρόμβοι που σχηματίζονται στην καρδιά είναι η κύρια αιτία του εγκεφαλικού επεισοδίου. Αυτά οι θρόμβοι μπορεί να προκαλέσουν εμβολή που μπορεί να οδηγήσει σε ισχαιμικό αγγειακό εγκεφαλικό επεισόδιο ή παροδικό ισχαιμικό επεισόδιο (TIA) . Οι θρόμβοι στις στεφανιαίες αρτηρίες, συχνά εμφανίζονται σε ασθενείς με προοδευτική ασθένεια της στεφανιαίας αρτηρίας, μπορεί να προκαλέσουν οξύ στεφανιαίο σύνδρομο.\nΌταν ένας θρόμβος εμφανίζεται σε μία αρτηρία, αυτό είναι γνωστό ως αρτηριακή θρόμβωση.\n• Συνήθως αναπτύσσεται πάνω από μια αρτηριοσκληρωτική πλάκα\n• Έχει μια γκρι-λευκή εμφάνιση, είναι σταθερά προσκολλημένος και αναπτύσσεται στην αντίθετη κατεύθυνση από το σημείο πρόσδεσης\n• Αποτελείται από τακτικά τοποθετημένα στρώματα αιμοπεταλίων και αναμιγνύεται με μικρές ποσότητες σκούρου κόκκινου πηγμένου αίματος που περιέχει ερυθροκύτταρα\nΣημαντικοί παράγοντες κινδύνου για αρτηριακή θρόμβωση :\n• Η σωματική αδράνεια\n• Αυξημένες συγκεντρώσεις των παραγόντων πήξης του αίματος


Βελόπουλος για Ουκρανία: Ο Πούτιν χρησιμοποιεί την ισχύ του για να επιβάλει την άποψή του\n«O Πούτιν χρησιμοποιεί την ισχύ του για να επιβάλει την άποψή του. Ο Πούτιν κατάφερε αυτήν τη Ρωσία, την διαλυμένη να την αναστήσει» δήλωσε ο πρόεδρος της Ελληνικής Λύσης, Κυριάκος Βελόπουλος, μιλώντας για την κατάσταση στην Ουκρανία στην στην έκτακτη ενημερωτική εκπομπή του ΑΝΤ1 με τον Νίκο Χατζηνικολάου.\n«Ένα θέμα ευρωπαϊκό γίνεται πλανητικό. Ένα θέμα που αφορούσε μόνο στην Ευρώπη, αφορά και στην Αμερική. Αυτό είναι και το άσχημο για την Ευρώπη. Δυστυχώς με αυτήν την ιστορία φαίνεται ότι οι Αμερικανοί αδειάζουν στρατιωτικά τους Ουκρανούς. Δυστυχώς το διεθνές δίκαιο δεν υφίσταται. Δυστυχώς δεν υπάρχει στρατιωτικά η Ευρώπη. Η πραγματικότητα είναι ότι η Ρωσία από το 1989 έως σήμερα έχει απολέσει ζωτικό χώρο, αλλά αυτό δεν δικαιολογεί οποιαδήποτε αιματοχυσία» ανέφερε αρχικά ο Κυριάκος Βελόπουλος.\nΚαι συνέχισε: «Όποιος βαυκαλίζεται ότι η Ελλάδα θα λύσει το ουκρανικό, ή ότι οι Αμερικανοί στις αποφάσεις τους λαμβάνουν σοβαρά υπόψιν την ελληνική φωνή κάνει λάθος. Οι πολιτικοί δεν μπορούν να σχολιάζουν τα γεγονότα, πρέπει να δίνουν λύσεις. Αυτό το πρόβλημα της Ουκρανίας θα μετατοπιστεί στην ελληνική οικονομία. Θα έχουμε πανάκριβο φυσικό αέριο, πανάκριβο πετρέλαιο, θα έχουμε τεράστια ακρίβεια. Θα έχουμε φτώχεια και πείνα. Αυτό πρέπει να δει το ελληνικό πολιτικό προσωπικό. Εμείς πρέπει να προειδοποιήσουμε τον ελληνικό λαό ότι τα επίχειρα της Ουκρανίας θα οδηγήσουν σε περαιτέρω φτώχεια».\n«Από τώρα πρέπει η κυβέρνηση να κάνει κάποια πράγματα. Να κάνει εξορύξεις, για να έχει χρήματα και φυσικό αέριο ο ελληνικός λαός. Δεύτερον πρέπει να ασχοληθούμε σοβαρά με την πυρηνική ενέργεια. Το λέει και η Ευρώπη. Τρίτον πρέπει να ανοίξουν οι λιγνίτες. Τέταρτον να μην έχουμε καμία εμπλοκή σε αυτήν την ιστορία. Η άποψή μας είναι ότι ο επιτήδειος ουδέτερος κερδίζει συνήθως πιο πολλά από τον χρήσιμο ηλίθιο. Είναι μία ευκαιρία ο πρωθυπουργός να θέσει στην Ευρώπη το θέμα του αγωγού EastMed» τόνισε ο πρόεδρος της Ελληνικής Λύσης.\n«Εγώ πιστεύω ότι πρέπει επιτέλους να ζυγίσουμε ποιο είναι το εθνικό μας συμφέρον. Σε αυτήν την ιστορία πρέπει να δούμε τι κερδίζουμε και τι χάνουμε. Και πρέπει να γίνει σοβαρή κουβέντα. Πρέπει ο πρωθυπουργός να μας πεις τι κερδίζουμε και τι χάνουμε με τις κυρώσεις σε βάρος της Ρωσίας. Τα πάντα είναι οικονομία. Και αυτή η εισβολή είναι οικονομική» συμπλήρωσε.\nΒελόπουλος: Ο Πούτιν χρησιμοποιεί την ισχύ του για να επιβάλει την άποψή του\n«Εγώ πιστεύω ότι δεν υπάρχει Διεθνές Δίκαιο. Γιατί αν υπήρχε θα είχαν φύγει οι Τούρκοι από την Κύπρο, θα είχε τελειώσει η ιστορία με την Ίμβρο και την Τένεδο, θα είχαμε λύσει το πρόβλημά μας με την Τουρκία και πολλά άλλα. Το διεθνές Δίκαιο χρησιμοποιείται από τους ισχυρούς. Αυτό κάνει τώρα και ο Πούτιν. Χρησιμοποιεί την ισχύ του για να επιβάλει την άποψή του. Δυστυχώς έτσι είναι η ζωή» τόνισε ο Κυριάκος Βελόπουλος.\n«Κάθε εισβολή πρέπει να καταδικάζεται όταν σκοτώνονται αθώοι και άμαχοι. Εγώ επιδοκιμάζω την πολιτική του Πούτιν σε συγκεκριμένα πράγματα. Ο Βλαντίμιρ Πούτιν πήρε μία χώρα κατεστραμμένη και την έκανε υπερδύναμη. Πήρε μία χώρα ρημαγμένη και καθυποταγμένη και την έκανε ανεξάρτητη. Και βέβαια θαυμάζω έναν τέτοιο ηγέτη. Είμαι της άποψης ότι η Ελλάδα πρέπει να αποκτήσει έναν ηγέτη, ο οποίος για το εθνικό του συμφέρον συμπεριφέρεται όπως ο Ελευθέριος Βενιζέλος. Ο Πούτιν κατάφερε αυτήν τη Ρωσία, την διαλυμένη να την αναστήσει. Πιστεύω ότι πρέπει να τον θαυμάζουμε γιατί έκανε τα πάντα για την πατρίδα του» κατέληξε ο κ. Βελόπουλος.


Blog: Δικηγόρος του Διαβόλου\nΚυκλοφορεί ένα άρθρο σχετικά με τα 10 πράγματα που «σκότωσε» το internet. Ως αρχική πηγή φαίνεται το Fimotro.blogspot.com\nΕμείς θα κάνουμε λιγάκι τον δικηγόρο του διαβόλου (μιάς και το pc θεωρείται το μηχάνημα του εξω από δω).\nΛέμε εμείς: Sorry, αλλά αυτό εξαρτάται από τον δημιουργό του blog αφού επιτρέπει τέτοια σχόλια. Επιπλέον από πότε έπαψαν να κυκλογορούν οι αγενείς στην πραγματική ζωή;\n2. «Εσβησε» τον σεβασμό για τον θάνατο κάθε διασήμου προσώπου. Η περίπτωση του Μάικλ Τζάκσον είναι χαρακτηριστική. Στο Twitter κυκλοφορούν μερικά από πιο κρύα και αισχρά ανέκδοτα που έχετε «ακούσει» ποτέ\nΛέμε εμείς: Αν δεν υπήρχε το ιντερνετ, τα ίδια κρύα ανέκδοτα θα κυκλοφορούσαν από στόμα σε στόμα, από sms σε sms και θα παίζονταν στα παραδοσιακά media.\nΛέμε εμείς: Ευτυχώς. Επιτέλους έχουμε το δικαίωμα της επιλογής. Όχι να πληρώνουμε ολόκληρο δίσκο –που το 80% είναι συνήθως μάπα- από ένα σουξέ που μας ρίχνουν σαν τυρί. Άσε που τα άλμπουμ πρόλαβαν να τα σκοτώσουν τα σινγκλ.\nΛέμε εμείς: Θυμάται κανείς την εποχή που πήγε να αγοράσει την πρώτη του τσόντα; Του άρεσε το συναίσθημα; Εξαιρούνται οι βιτσιόζοι.\nΛέμε εμείς: Όπως ο ταχυδρόμος σκότωσε το…. Ταχυδρομικό περιστέρι. Έστελνες γράμμα από τον πόλεμο για να πεις ότι είσαι καλά και όταν το λάμβαναν οι δικοί είχε φάει ένα βλήμα νααα στο κεφάλι. Όσο για το δεύτερο σκέλος, αν είναι για να ικανοποιηθεί η κουτσομπολίστικη διάθεση του κοινού με τα ερωτικά γράμματα του χι στην ψι, το κάνει και με τα email.\nΛέμε εμείς: Την μνήμη την έχανες – με αυτό το σκεπτικό- και με τον Πάπυρο Λαρούς και κάθε εγκυκλοπαίδεια ή σχολικό βιβλίο.\nΛέμε εμείς: Άμα γουστάρεις τα κάνεις. Άσε που πλεόν μπορείς να μοιράζεσαι τις σκέψεις σου με όλο τον κόσμο ενώ πριν έπρεπε να βρεις εκδότη για να δημιουργήσεις.\nΛέμε εμείς: Τώρα τις μοιράζεσαι πιο εύκολα. Τις στέλνεις και με email στην θεία στην Αυστραλία.\nΛέμε εμείς: Ενώ πριν τι έκανες; Έπρεπε να πληρώσεις στο ίδρυμα Μπότση για να βρεις πληροφορίες από παλιότερες εφημερίδες, οι οποίες όπως αποδεικνύεται σήμερα μπορεί να μην ήταν και τόσο αξιόπιστες.\nΛέμε εμείς: Όπως κάποιος σου στέλνει email έτσι παλιότερα σου έστελνε γράμμα. Όποιος διαβάζει το βιογραφικό σου από το pc, έτσι έκανε παλιότερα κρατώντας την κόλα Α4. Κάποιος βλέπει την φωτό που πάχυνα μόνο αν επιλέξω εγώ να την ανεβάσω. Όπως θα γινόταν παλιότερα αν εγώ την έδειχνα κάπου. Κάποιος μπορεί να μοντάρει μία φωτό μου αφού έρθει στην κατοχή του. Για να γίνει αυτό θα πρέπει να την έχω δώσει/ανεβάσει εγώ. Ή αν πρόκειται για κάποιο διάσημο να έχει δημοσιευθεί κάπου. Γιατι; Πριν δεν γινόντουσαν μοντάζ;\nστις 9/12/2009 07:49:00 μ.μ.


WidsMob Viewer Pro Συχνές ερωτήσεις και οδηγίες\nΣυχνές ερωτήσεις για το WidsMob Viewer Pro\n1Μπορώ να πραγματοποιήσω αναβάθμιση σε WidsMob Viewer Pro από το WidsMob Viewer;\nΤο WidsMob διαθέτει πολλά κανάλια μεταπώλησης, προκειμένου να αναβαθμιστεί σε WidsMob Viewer Pro από το WidsMob VIewer, είτε αγοράστηκε από το App Store ή άλλα, μπορείτε να επικοινωνήσετε με το support@widsmob.com για να εφαρμόσετε έκπτωση για την αναβάθμιση.\nΓια να ενεργοποιήσετε την πλήρη έκδοση του WidsMob Viewer Pro, βεβαιωθείτε ότι έχετε ήδη αγοράσει το λογισμικό. Στη συνέχεια, μπορείτε να αντιγράψετε και να επικολλήσετε το εξουσιοδοτημένο email και τον κωδικό κλειδιού στη σελίδα ενεργοποίησης. Μετά από αυτό κάντε κλικ στο κουμπί "Ενεργοποίηση" για να λάβετε την πλήρη έκδοση. Το κλειδί άδειας χρήσης μπορεί να χρησιμοποιηθεί μόνο για 5 φορές.


Σοκ προκαλεί το βίντεο με τη στιγμή που τέσσερα άτομα τραβάνε έναν 15χρονο και στη συνέχεια τον δολοφονούν εν ψυχρώ με μαχαίρια και ματσέτες.\nΤο περιστατικό συνέβη την περασμένη Τετάρτη στο Μπρονξ.\nΤο βίντεο από κάμερα ασφαλείας ξεκινά με τη στιγμή που ένας εκ των τεσσάρων δραστών τραβάει τον 15χρονο Λεσάντρο Γκουζμάν-Φελίζ.\nΑστυνομικές πηγές αναφέρουν ότι ο 15χρονος που είχε λευκό ποινικό μητρώο γνώριζε τους δολοφόνους του που ήταν μέλη της ίδιας συμμορίας.\n«Ήταν ένα καλό παιδί. Έτρεξε σε ένα κατάστημα για να κρυφτεί γιατί πίστευε ότι εκεί θα ήταν ασφαλής. Τον τράβηξαν από εκεί σαν σκυλί και τον σκότωσαν» δήλωσε η αδερφή του 15χρονου.\nPrevious Μουντιάλ 2018: Η Αργεντινή ετοιμάζει αλλαγές στον τελευταίο της αγώνα…\nNext Η selfie της 60χρονης Sharon Stone σταρ χωρίς ίχνος μακιγιάζ… (Photo)


Τραπεζάκι Βοηθητικό RVOMOS GIHOW Τραπεζάκι Βοηθητικό RVOMOS\n25.82 Τραπέζια Εξωτερικού Χώρου\nΑρχική / Προϊόντα / Κήπος Εξωτερικός Χώρος / Τραπέζια Εξωτερικού Χώρου Τραπεζάκι Βοηθητικό RVOMOS\nΠΡΟΣΦΟΡΑ ΓΙΑ 1 ΤΜΧ. 25.82€\nΤο μεταλλικό στρογγυλό βοηθητικό τραπεζάκι RVOΜΟS, με αποσπώμενη επιφάνεια, που μπορεί να χρησιμοποιηθεί και έως δίσκος, είναι κατασκευασμένο από υλικά υψηλής ποιότητας και ανθεκτικότητας. Είναι ιδανικό για όλους τους εξωτερικούς σας χώρους, καθώς η ανθεκτική ελαφριά κατασκευή του, η πρακτική του λειτουργικότητα και ο ιδανικά μοντέρνος σχεδιασμός του, σας δίνουν την δυνατότητα πολλαπλών χρήσεων του. Ιδανικός συνδυασμός εργονομίας, πρακτικότητας και οικονομίας.\nΤραπέζι Μεταλλικό με Πλαστική Επιφάνεια MPBR


Παγκόσμια βιομηχανία αλουμινίου: Διασφαλίζοντας ένα καλύτερο μέλλον | Alunet\nΑρχική/ΤΟ ΑΛΟΥΜΙΝΙΟ/ΓΕΝΙΚΕΣ ΕΦΑΡΜΟΓΕΣ/Παγκόσμια βιομηχανία αλουμινίου: Διασφαλίζοντας ένα καλύτερο μέλλον\nΓΕΝΙΚΕΣ ΕΦΑΡΜΟΓΕΣΤΟ ΑΛΟΥΜΙΝΙΟ\n19/02/2015Τελευταία Ενημέρωση: 04/11/2016\nΜέσα από το πρόγραμμα «Aluminium for Future Generations», η παγκόσμια βιομηχανία αλουμινίου, μετρά τις επιδόσεις της και βάζει αντικειμενικούς στόχους για ένα καλύτερο και πιο βιώσιμο μέλλον με λιγότερες επικίνδυνες εκπομπές αερίων του θερμοκηπίου.\nΑναδημοσίευση από το περιοδικό “Aluminium Magazine“.\nΤο «Αλουμίνιο για τις Μελλοντικές Γενιές» είναι ένα πρόγραμμα για τη συνεχή βελτίωση των επιδόσεων της παγκόσμιας βιομηχανίας αλουμινίου που επιτηρείται από το International Aluminium Institute, του οποίου τα μέλη αντιπροσωπεύουν πάνω από το 80% της παγκόσμιας παραγωγής πρωτόχυτου αλουμινίου. Το πρόγραμμα συνίσταται από εθελοντικούς αντικειμενικούς στόχους για τη περαιτέρω βελτίωση των κοινωνικών, οικονομικών και περιβαλλοντικών επιδόσεων σε όλες τις σημαντικές φάσεις του κύκλου ζωής του ελαφρού μετάλλου.\nΣτην τελευταία έκθεση του ΙΑΙ σχετικά με το πρόγραμμα «Αλουμίνιο για τις Μελλοντικές Γενιές» αναλύονται οι περιβαλλοντικές επιδόσεις της παγκόσμιας βιομηχανίας αλουμινίου, με γνώμονα τις εκπομπές αερίων του θερμοκηπίου (GHG) στον πλήρη κύκλο ζωής ενός προϊόντος αλουμινίου. Παράλληλα αναλύονται τα περιβαλλοντικά οφέλη για τον πλανήτη από την υιοθέτηση προϊόντων αλουμινίου σε διάφορους τομείς που αφορούν στην καθημερινότητα ενός ανθρώπου όπως η μετακίνηση, η δόμηση, η συσκευασία των τροφίμων κ.λπ.\nΚατά την παραγωγή πρωτόχυτου αλουμινίου οι εκπομπές υπερφθοράνθρακα (PFC) περιορίστηκαν κατά 86% ανά τόνο αλουμινίου από 4,9 στους 0,7 τόνους CO2e το χρονικό διάστημα 1990 – 2008. Παρά την αύξηση της παραγωγής κατά 100%, οι συνολικές εκπομπές PFC (t CO2e) μειώθηκαν κατά 70% την ίδια περίοδο. Οι συνολικές άμεσες εκπομπές GHG για όλες τις διαδικασίες (t CO2e), παρέμειναν σταθερές μεταξύ 1990 και 2008. Οι εκπομπές GHG ανά τόνο ημιτελικού προϊόντος, συμπεριλαμβανομένων των οφελών από την ανακύκλωση, περιορίστηκαν κατά 22% μεταξύ 1990 και 2008.\nΗ ενεργειακή απόδοση για την παραγωγή αλουμίνας βελτιώθηκε κατά 5% το διάστημα μεταξύ 2006 και 2007. Η αποτελεσματικότητα των μονάδων παραγωγής πρωτόχυτου αλουμινίου που παρακολουθεί το IAI σε επίπεδο ηλεκτρικής ενέργειας, βελτιώθηκε κατά 4% το διάστημα 1990 – 2008. Ο δε τομέας εξόρυξης βωξίτη έχει επιτύχει ισορροπημένη χρήση της γης, με τον ετήσιο ρυθμό αποκατάστασης των εκτάσεων να είναι ίσος με τον ετήσιο ρυθμό των εκτάσεων που παραχωρούνται για εξόρυξη.\nΗ χρήση 1 κιλού αλουμινίου που αντικαθιστά βαρύτερα υλικά στα επιβατικά αυτοκίνητα ή στα ελαφρά επαγγελματικά οχήματα δύναται να εξοικονομήσει 20 κιλά CO2 στη διάρκεια ζωής ενός οχήματος. Το παραπάνω ενισχύεται περαιτέρω για βαρύτερα οχήματα π.χ. μέχρι 80 κιλά CO2 εξοικονομούνται από τη χρήση 1 κιλού αλουμινίου στα τρένα.\nΗ προσπάθεια της αυτοκινητοβιομηχανίας να κατασκευάσει λιγότερο ενεργοβόρα οχήματα βοήθησε στην έκρηξη της χρήσης του ελαφρού μετάλλου. Το αλουμίνιο εδώ και 30 χρόνια εμφανίζει αύξηση των ποσοστών χρήσης του σε αυτόν τον τομέα κάθε χρόνο. Σήμερα περίπου 15 εκατ. τόνου αλουμινίου χρησιμοποιούνται σε εφαρμογές που αφορούν στην καθημερινή μας μετακίνηση (αυτοκίνητα, λεωφορεία, φορτηγά, τρένα και πλοία), οδηγώντας σε δυνητική εξοικονόμηση μέχρι και 300 εκατ. τόνων CO2 και 100 δισ. λίτρων πετρελαίου στη διάρκεια ζωής των παραπάνω μέσων μεταφοράς.\nΤο 1990 ένα μέσο επιβατικό αυτοκίνητο περιείχε 40 με 80 κιλά αλουμινίου, ενώ στις μέρες μας ο μέσος όρος κυμαίνεται μεταξύ 120 και 150 κιλών. Επιπρόσθετα παρά το γεγονός ότι το ελαφρύ μέταλλο συνδράμει στο συνολικό βάρος ενός οχήματος κάτι λιγότερο από 10%, αντιπροσωπεύει μέχρι και το 50% της συνολικής αξίας του σκραπ.\nΤο αλουμίνιο είναι ένα ιδιαίτερα ανθεκτικό υλικό, με μεγάλη διάρκειας ζωής και αντοχή στη διάβρωση. Αποτέλεσμα είναι να περιορίζονται σημαντικά στο πέρας του χρόνου οι απαιτήσεις για συντήρηση.\nΠερίπου το 40% της παγκόσμιας κατανάλωσης ενέργειας οφείλεται στα κτίρια. Τα πιο ενεργειακά αποδοτικά κτίρια στο κόσμο κάνουν εκτεταμένη χρήση αλουμινίου. Τα αρχιτεκτονικά προϊόντα του ελαφρού μέταλλου βελτιστοποιούν το φυσικό φωτισμό και σκίαση, ενισχύουν τη σωστή διαχείριση της ενέργειας και υποστηρίζουν σχέδια που εκμεταλλεύονται στο έπακρο το φυσικό περιβάλλον. Η ασυναγώνιστη ανακυκλωσιμότητα του αλουμινίου αποτελεί ένα σημαντικό σχεδιαστικό εργαλείο αειφορίας για τους αρχιτέκτονες.\nΗ άριστη σχέση αντοχής / βάρους καθιστά δυνατή την υλοποίηση σχεδίων που αφορούν ελαφριές δομές, οι οποίες διαθέτουν εξαιρετική σταθερότητα. Το μικρό βάρος του υλικού συμβάλει επίσης στην ευκολότερη και φθηνότερη μεταφορά των προϊόντων στο εργοτάξιο.\nΣτην Ευρώπη, το 95% περίπου του αρχιτεκτονικού αλουμινίου περισυλλέγεται και ανακυκλώνεται. Σε παγκόσμιο επίπεδο τα κτίρια περιέχουν 200 εκατ. τόνους αλουμινίου. Ουσιαστικά πρόκειται για μία ενεργειακή τράπεζα που αφήνουμε ως παρακαταθήκη στις επόμενες γενιές.\nΟι συσκευασίες αλουμινίου χάρη στο μοναδικό συνδυασμό των ιδιοτήτων τους συμβάλλουν στην αποτελεσματική παραγωγή, αποθήκευση, διανομή, πώληση και χρήση των προϊόντων. Τα κουτάκια αλουμινίου είναι από τις πλέον ανακυκλώσιμες λύσεις συσκευασίας που έχει ο άνθρωπος σήμερα στη διάθεσή του, καθώς προστατεύουν το περιεχόμενό τους, είναι αποτελεσματικά από άποψη κόστους και βεβαία μπορούν να χρησιμοποιηθούν ξανά και ξανά. Στη Βόρεια Αμερική και την Ευρώπη, ένα κουτάκι αλουμινίου παράγεται, πληρώνεται, διανέμεται, καταναλώνεται, συλλέγεται και ανακυκλώνεται σε νέο κουτάκι μέσα σε χρονικό διάστημα 60 ημερών.\nΤο φόιλ αλουμινίου είναι μακράν το ελαφρύτερο υλικό που προσφέρει εξαιρετικές προστατευτικές ιδιότητες σε σύνθετες συσκευασίες. Για παράδειγμα, η συσκευασία ενός χυμού φρούτου με ένα λεπτό στρώμα αλουμινίου μερικών μικρών μπορεί να είναι μέχρι και 20 φορές ελαφρύτερη από μία αντίστοιχη γυάλινη.\nΟι συσκευασίες αλουμινίου είναι το «δίχτυ ασφάλειας» για την προστασία της ενέργειας που επενδύεται στην παραγωγή, ωρίμανση και επεξεργασία των τροφίμων. Παράλληλα εξασφαλίζουν ότι η επιπρόσθετη ενέργεια που χρησιμοποιείται για την διανομή των τροφίμων στον τελικό καταναλωτή (μεταφορά, πώληση, αποθήκευση και μαγείρεμα) δεν χάνεται.\nΤο 30% των τροφίμων στα αναπτυγμένα κράτη καταστρέφεται εξαιτίας της έλλειψης συσκευασίας. Το αλουμίνιο έχει εξαιρετικές προστατευτικές ιδιότητες για τη διατήρηση των τροφίμων και των ποτών / αναψυκτικών σε άριστη κατάσταση, με μεγαλύτερη διάρκεια ζωής του προϊόντος στο ράφι.\nΟι εξειδικευμένες συσκευασίες φαρμακευτικών και ιατρικών προϊόντων προστατεύουν και διατηρούν το περιεχόμενο σε αποστειρωμένες συνθήκες τόσο κατά την μεταφορά όσο και κατά την αποθήκευση πριν τη χρήση. Το μικρό βάρος του αλουμινίου ελαχιστοποιεί σε μακροσκοπικό επίπεδο το γενικότερο φόρτο και τους όγκους της συσκευασίας ανά τον πλανήτη.\nΤο αλουμίνιο είναι ανακυκλώσιμο χωρίς περιορισμούς. Περίπου το 75% του αλουμινίου που παράχθηκε από το 1888 και μετά, βρίσκεται σε παραγωγική χρήση, ενώ μέρος της παραπάνω ποσότητας έχει ανακυκλωθεί αμέτρητες φορές στον κύκλο ζωής του μετάλλου. Η ανακύκλωση του (μετά τη χρήση) αλουμινίου εξοικονομεί περίπου 80 εκατ. τόνων CO2 ετησίως, με πρόσθετα κέρδη από την ανακύκλωση του σκραπ που δημιουργείται κατά τη φάση παραγωγής πριν το προϊόν φτάσει στον τελικό καταναλωτή.\nΤο ενεργειακό κόστος για την ανακύκλωση του αλουμινίου είναι μόλις 5% σε σύγκριση με το ενεργειακό κόστος για την παραγωγή πρωτόχυτου μετάλλου. Εξοικονομείται δηλαδή το 95% της ενέργειας.\nΣε παγκόσμιο επίπεδο, το αλουμίνιο επιτυγχάνει από τους υψηλότερους ρυθμούς ανακύκλωσης υλικών, που φτάνει μέχρι το 90% για εφαρμογές μεταφορών, δόμησης και συσκευασίας.


ΑΡΧΙΚΗΠΟΛΙΤΙΚΗΟΙΚΟΝΟΜΙΑΕΛΛΑΔΑΚΟΣΜΟΣANTIMAGAZINEANTISPORTSANTIMEDIAΑΝΤΙΘΕΣΕΙΣΚΛΕΙΔΑΡΟΤΡΥΠΑBLOG VIEWΑναζήτησηΝέα αναζήτησηΕπιλογή τύπου αναζήτησηςΣτα άρθραΣτα άρθρα (ακριβής φράση)Στο όνομα των σχολιαστώνΑναζήτησηΙστορικό 22/07/2014 07:13\nΜέχρι πρόσφατα, οι μεγαλύτεροι κίνδυνοι για τη σταθερότητα στην Ευρώπη ήταν εσωτερικοί. Η κρίση χρέους της ευρωζώνης προκάλεσε εντάσεις μεταξύ και εντός των κρατών μελών, που σε διάφορες χρονικές στιγμές έμοιαζε ότι είναι πιθανό να οδηγήσει σε σοβαρές κοινωνικές αναταραχές, ακόμα και σε διάσπαση της νομισματικής ένωσης. Αυτοί οι κίνδυνοι δεν έχουν εκλείψει, όπως προκύπτει από τις εκλογές για το Ευρωπαϊκό Κοινοβούλιο τον Μάιο, οι οποίες έδωσαν υψηλά ποσοστά στα ευρωσκεπτιστικά κόμματα. Ακόμα κι έτσι, η πιθανότητα ότι οι εγχώριες οικονομικές συνθήκες θα οδηγήσουν σε ένα ακραίο αποτέλεσμα στην ευρωζώνη έχει σαφώς μειωθεί σημαντικά από το 2012. Αντ 'αυτού, οι πιο πιεστικές απειλές για την ευρωπαϊκή σταθερότητα είναι πλέον εξωτερικές. Η κατάρριψη της πτήσης ΜΗ17 της Malaysia Airlines, με τους 298 επιβαίνοντες, έχει αυξήσει δραματικά τις προκλήσεις στον πόλεμο μεταξύ της κυβέρνησης της Ουκρανίας και των προφιλορώσων αυτονομιστών στην περιοχή του Ντόνετσκ, στα ανατολικά σύνορα της Ευρωπαϊκής Ένωσης. Αν η συμμετοχή της Ρωσίας αποδειχθεί, οι κλήσεις για μια πολύ πιο σκληρή ευρωπαϊκή απάντηση από αυτή που έχει δοθεί μέχρι στιγμής αναπόφευκτα θα εισακουστούν.\nΕν τω μεταξύ, η ΕΕ αντιμετωπίζει τεράστια αστάθεια κατά μήκος των νότιων συνόρων της στη Συρία, το Ισραήλ και τα παλαιστινιακά εδάφη, την Αίγυπτο και τη Λιβύη. Οι ευρωπαίοι ηγέτες κοιτάζουν επίσης με αγωνία την πρόσφατη πολιτική αναταραχή στην Τουρκία. Δεν είναι περίεργο που οι επενδυτές ανέφεραν τους γεωπολιτικούς κινδύνους ως τη δεύτερη μεγαλύτερη απειλή για τη χρηματοπιστωτική σταθερότητα, μετά την κατάρρευση της αγοράς κατοικίας, σε μια πρόσφατη έρευνα για την Τράπεζα της Αγγλίας. Ωστόσο, υπάρχουν ελάχιστες ενδείξεις αυτής της ανησυχίας για τους γεωπολιτικούς κινδύνους στις χρηματοπιστωτικές αγορές. Οι αγορές έχουν υποχωρήσει ελάχιστα στον απόηχο της κατάρριψης της πτήσης ΜΗ17. Πράγματι, οι χρηματοπιστωτικές συνθήκες σπάνια ήταν πιο έντονες. Η Τράπεζα της Αγγλίας επισημαίνει ότι σε βραχυπρόθεσμους ορίζοντες, τα μέτρα μεταβλητότητας είναι σε, ή είναι κάτω, από τα προ κρίσης επίπεδα στα ίδια κεφάλαια, το συνάλλαγμα και τις αγορές επιτοκίων. Τα spreads των εταιρικών ομολόγων έναντι των κρατικών ομολόγων αναφοράς έχουν περιοριστεί σε λίγο πάνω από τα επίπεδα του 2003-06. Είναι αδιάφορες οι αγορές; Σε βραχυπρόθεσμο επίπεδο, ίσως όχι. Υπάρχουν δύο κύρια κανάλια μετάδοσης. Το πρώτο είναι άμεσα μέσω του εμπορίου. Αλλά αυτές οι διασυνδέσεις είναι ήδη καλά κατανοητές και οι ευρωπαϊκές εταιρείες και οι επενδυτές έχουν λάβει μέτρα για να περιορίσουν την έκθεσή τους στη Ρωσία και σε άλλες ζώνες συγκρούσεων. Η γερμανική οικονομική ανάπτυξη έχει μαλακώσει, ως αποτέλεσμα των επιπτώσεων των κυρώσεων για τη Ρωσία, προκαλώντας την Berenberg Bank την περασμένη εβδομάδα να υποβαθμίσει τις προβλέψεις ανάπτυξης για την ευρωζώνη το 2014 κατά 0,1 εκατοστιαίες μονάδες, στο 1,5%. Οι νέες κυρώσεις που υποσχέθηκε η ΕΕ την περασμένη εβδομάδα πριν από την κατάρριψη της πτήσης ΜΗ17 θα βλάψουν σαφώς την ανάπτυξη σε χώρες πιο άμεσα εκτεθειμένες στις εμπορικές συναλλαγές με τη Ρωσία, συμπεριλαμβανομένης της Γερμανίας και του Ηνωμένου Βασιλείου, αλλά δεν θα ήταν πιθανόν να εκτροχιάσουν την εκκολαπτόμενη ανάκαμψη της ευρωπαϊκής οικονομίας. Το δεύτερο κανάλι για πιθανή μετάδοση είναι μέσω των χρηματοπιστωτικών αγορών. Ο κίνδυνος μιας κρίσης στην αγορά έχει ενισχυθεί από τις μεταρρυθμίσεις μετά την κρίση στον τραπεζικό τομέα, οι οποίες έχουν περιορίσει σε μεγάλο βαθμό τη ρευστότητα στις χρηματοοικονομικές αγορές. Στελέχη της Τράπεζας της Αγγλίας εκτιμούν ότι τα αποθέματα των χρηματοοικονομικών στοιχείων ενεργητικού που κατέχονται για την αγορά των αποφάσεων έχουν μειωθεί κατά τα δύο τρίτα από την κρίση, αντανακλώντας τις υψηλότερες κεφαλαιακές απαιτήσεις.\nΟι ρυθμιστικές αρχές υποστηρίζουν ότι ο πυρήνας του χρηματοπιστωτικού συστήματος είναι πλέον πιο ανθεκτικός στους κλυδωνισμούς και ότι υπάρχει πλέον μεγαλύτερη ευχέρεια για την παροχή ρευστότητας έκτακτης ανάγκης. Αλλά αυτή η ευχέρεια δεν έχει δοκιμαστεί και οι απότομες πτώσεις στις τιμές των περιουσιακών στοιχείων ως απάντηση σε ένα σοκ είναι κάτι που δεν μπορεί να αποκλειστεί. Ωστόσο, ένα τέτοιο σοκ δεν φαίνεται ακόμα πιθανό, ούτε είναι σαφές πώς η αγορά θα πρέπει να εκτιμήσει αυτόν τον κίνδυνο. Αλλά ενώ οι βραχυπρόθεσμοι κίνδυνοι από την γεωπολιτική αστάθεια στα σύνορα της Ευρώπης μπορεί να είναι διαχειρίσιμοι, οι μακροπρόθεσμες προκλήσεις είναι αρκετά μεγάλες. Οι βίαιες αναταραχές στην ανατολική και νότια Μεσόγειο δημιουργούν ήδη προσφυγικές κρίσεις στη νότια Ευρώπη. Στην Ελλάδα και την Ιταλία, η πρόκληση της αντιμετώπισης της μαζικής εισροής μεταναστών είναι ένα καυτό πολιτικό θέμα. Χάρη στην αρχή της ελεύθερης κυκλοφορίας των προσώπων που κατοχυρώνεται στο πλαίσιο της ενιαίας αγοράς της ΕΕ, τα σύνορα των χωρών στην περιφέρεια της ΕΕ είναι τα σύνορα της ίδιας της Ευρωπαϊκής Ένωσης. Αυτό σημαίνει ότι οι εντάσεις στην περιφέρεια γρήγορα μεταδίδονται στον πυρήνα, καθώς οι μετανάστες κατευθύνονται προς τον πλουσιότερο Βορρά, τροφοδοτώντας την υποστήριξη των ακροδεξιών, αντιμεταναστευτικών, ευρωσκεπτικών κομμάτων. Ωστόσο, η ΕΕ δεν έχει κοινή πολιτική για την αστυνόμευση των συνόρων της, το βάρος των οποίων εμπίπτει στις χώρες που συχνά δεν είναι σε θέση να το αντέξουν οικονομικά -ένα σημείο που τόνισε ο Ιταλός πρωθυπουργός Ματέο Ρέντσι σε μια πρόσφατη ομιλία του στο Ευρωπαϊκό Κοινοβούλιο.\nΗ αστάθεια στα σύνορα της ΕΕ, επίσης πυροδοτεί αστάθεια και στο εσωτερικό της Ευρωπαϊκής Ένωσης. Υπάρχουν ανησυχίες στις βόρειες ευρωπαϊκές χώρες όπως η Γαλλία και το Ηνωμένο Βασίλειο για τον εγχώριο αντίκτυπο που έχουν οι συγκρούσεις στη Μέση Ανατολή στα στοιχεία των μεγάλων μουσουλμανικών κοινοτήτων τους. Ομοίως, οι κυβερνήσεις της Ανατολικής Ευρώπης με μεγάλες εθνικές ρωσικές μειονότητες ανησυχούν για τις αποσταθεροποιητικές τοπικές συνέπειες του πολέμου στην Ουκρανία. Μέχρι πρόσφατα, η ΕΕ μπόρεσε να σταθεροποιήσει τα σύνορά της, κρατώντας την προοπτική της ένταξης ή την προνομιακή πρόσβαση στην αγορά σε χώρες που χτυπούν την πόρτα της, όπως η Τουρκία, η Ουκρανία, η Αρμενία, η Γεωργία, η Μολδαβίας και η Σερβία. Ωστόσο, οι ανησυχίες για τις συνέπειες της ελεύθερης κυκλοφορίας εντός της ενιαίας αγοράς και την κρίση στην Ουκρανία έχουν δείξει ότι η ΕΕ έχει φθάσει στα όρια της προσέγγισης αυτής. Ο νέος πρόεδρος της Ευρωπαϊκής Επιτροπής Ζαν-Κλοντ Γιούνκερ δήλωσε την περασμένη εβδομάδα ότι δεν θα γίνουν δεκτά νέα μέλη για τα επόμενα πέντε χρόνια. Ωστόσο, η ΕΕ πασχίζει να εντοπίσει μια εναλλακτική σχέση που μπορεί να προσφέρει στους ανατολικούς και νότιους γείτονές της, ώστε να μπορέσουν να συνυπάρξουν αρμονικά. Εκτός αυτού, η ήπια ισχύς από μόνη της είναι απίθανο να σταθεροποιήσει τα σύνορα της Ευρωπαϊκής Ένωσης. Η κυβέρνηση του Ηνωμένου Βασιλείου υποστηρίζει ότι ο μεγαλύτερος κίνδυνος για την ευρωπαϊκή ασφάλεια είναι η αποτυχία να υπερασπιστεί την αρχή της εθνικής κυριαρχίας. Ένας λόγος για τον οποίο η κατάσταση στην Ουκρανία έχει κλιμακωθεί εκτός ελέγχου είναι ότι η ΕΕ πασχίζει να ασκήσει πίεση. Οι αποφάσεις της εξωτερικής πολιτικής της ΕΕ απαιτούν ομοφωνία μεταξύ των 28 κρατών μελών που είναι δύσκολο να επιτευχθεί, με δεδομένες τις ανταγωνιστικές προτεραιότητες. Την ίδια στιγμή, οι δυνατότητες άμυνας της ΕΕ είναι αδύναμες. Η Ευρώπη δαπανά μόλις το 1,4% του ακαθάριστου εγχώριου προϊόντος για την άμυνα, το χαμηλότερο ποσοστό από οποιαδήποτε άλλη περιοχή στον κόσμο, και η έλλειψη συντονισμού μεταξύ των κρατών μελών μειώνει περαιτέρω την αποτελεσματικότητά της. Το αποτέλεσμα είναι ότι η ΕΕ δεν διαθέτει δικές της αξιόπιστες δυνατότητες αποτροπής. Τελικά, αυτοί οι γεωπολιτικοί κίνδυνοι θα μπορούσαν να αποτελέσουν απειλή εξίσου σοβαρή με την κρίση του ευρώ για τη συνοχή και την οικονομική σταθερότητα της Ευρώπης. Και όπως με την κρίση του ευρώ, η λύση είναι πιθανό να βρίσκεται στη στενότερη ολοκλήρωση. Αλλά το γεγονός ότι η ολοκλήρωση είναι απαραίτητη, δεν το κάνει καθόλου εύκολο να επιτευχθεί.


Φωτιά στη Δροσοπηγή: Στο έλεος της πύρινης λαίλαπας τα σπίτια - Ένας εγκαυματίας, 2 εγκλωβισμένοι\nΈνας τραυματίας από τη φωτιά στη Δροσοπηγή, υπάρχουν εγκλωβισμένοι, καίγονται σπίτια.\nΠαντελώς ανεξέλεγκτη εξακολουθεί να είναι η μανιασμένη φωτιά στη πυρόπληκτη Δροσοπηγή, με ολοένα και περισσότερα σπίτια κατοίκων να τείνουν να παραδοθούν πλήρως στο κυκλώπειο τείχος της πύρινης λαίλαπας, το οποίο καταπίνει χιλιάδες στρέμματα πρασίνου και εξοντώνει αναρίθμητα ζώα.\nΟ τηλεοπτικός σταθμός ΣΚΑΪ μετέδωσε πως ένας άνθρωπος υπέστη εγκαύματα και έχει κληθεί το ΕΚΑΒ προκειμένου να διακομιστεί στο νοσοκομείο, ενώ μαρτυρίες από την περιοχή κάνουν λόγο για 2 εγκλωβισμένα άτομα. Η περιοχή εκκενώνεται, την ίδια στιγμή που η καταστροφή συνεχίζεται.\nΗ σαρωτική κόλαση, η οποία σκορπά παντού τον όλεθρο και που πλέον έχει αγκαλιάσει τη Δροσοπηγή και την Ιπποκράτειο Πολιτεία, μετά την αναζωπύρωση που σημειώθηκε λίγο μετά το μεσημέρι στην πυρκαγιά της Αττικής, είναι πια απόλυτη κυρίαρχος σε τεράστιο μέρος του λεκανοπεδίου. Πικροί καπνοί σκιάζουν τον ουρανό, δημιουργούν μιαν αποπνικτική ατμόσφαιρα και κινδυνεύει η υγεία και η ζωή συμπολιτών μας που βιώνουν απίστευτες καταστάσεις.\nΟι γιγαντιαίων διαστάσεων φλόγες, ύψους δεκάδων μέτρων, πλήττουν λυσσαλέα ό,τι συναντούν στο διάβα τους, την ώρα που ο κρατικός μηχανισμός αδυνατεί να ανταπεξέλθει στις απαιτήσεις. Ήδη κατακαίνε κατοικίες, επιχειρήσεις και άλλες περιουσίες πολιτών στη Δροσοπηγή, «γλείφουν» πάμπολλες ακόμη και απειλούν να αγγίξουν τον ενδότερο αστικό ιστό, όπου κινδυνεύει με απόλυτη διάλυση.\nΗ οικολογική ζημιά είναι ανυπολόγιστη, μεγάλο κομμάτι του περιβάλλοντος έχει εξαφανιστεί, η χλωρίδα και η πανίδα χάνονται, οι εκ των τελευταίων πνευμόνων οξυγόνου της Αττικής, εξαϋλώνονται ολάκεροι. Το λεκανοπέδιο έχει παραδοθεί σε έναν από τους χειρότερους εφιάλτες που έχει ζήσει ποτέ η χώρα. Το σκηνικό που παρακολουθεί όλο το πανελλήνιο είναι εντελώς τρομακτικό, οι καταγγελίες για ελλιπή μέτρα πρόληψης και προστασίας, αναρίθμητες.\nΗ αγανάκτηση χιλιάδων ανθρώπων της χώρας μας ξεχειλίζει, με δημάρχους και άλλους εκλεγμένους εκπροσώπους διαφόρων δημοτικών αρχών να προβαίνουν διαρκώς σε οργισμένες δηλώσεις περί κάκιστου σχεδιασμού και υποδομών πυρόσβεσης που δεν λειτουργούν. Μέσα κατάσβεσης είναι ανύπαρκτα σε τοποθεσίες όπου τα μέτωπα επεκτείνονται ανενόχλητα.\nΟι απέραντες θίνες στάχτης θα χαραχτούν για πάντα στις μνήμες των ανθρώπων που παρακολουθούν το βιος τους να μετατρέπεται σε κάρβουνο.\nΒιος που ξέρουν πως θ’ απολέσουν εάν δεν παλέψουν, κόπους μιας ζωής που κινδυνεύουν να μετατραπούν σ’ έναν σωρό από στάχτη κι αποκαΐδια. Οι τηλεοπτικές κάμερες συνέλαβαν ανθρώπους να παλεύουν με ίδια μέσα. Εκλιπαρούν να λειτουργήσει πιο γοργά η Πολιτείας, κι αγωνίζονται με πείσμα, κινδυνεύοντας.\nΧρησιμοποιούν κοινά λάστιχα ποτίσματος, κομμένες κλάρες δέντρων και ποικίλα σκεύη από το νοικοκυριό τους, γεμισμένα με νερό (όπως κουβάδες), προκειμένου να προστατεύσουν τα σπίτια τους. Πολλοί είναι αυτοί που καταγγέλλουν πως οι αρμόδιες δυνάμεις δεν έσπευσαν. Η μια καταγγελία διαδέχεται την άλλη.\nΘρίλερ με την προέλαση της ολέθριας πυρκαγιάς\nΟι στιγμές που βιώνουν είναι τραγικές και παλεύουν σχεδόν μόνοι, με ίδια μέσα, να περισώσουν ό,τι μπορούν απ’ όσα έκτισαν επί μιαν ολόκληρη ζωή. Ετούτες τις ώρες, καταστρέφονται ολοσχερώς τοποθεσίες που άλλοτε αποτελούσαν κοσμήματα της ελληνικής επικράτειας.\n«Στη Δροσοπηγή που ήμουν πριν λίγο η φωτιά ήταν στα 70-60 μέτρα από τα πρώτα σπίτια. Φύγαμε κακήν κακώς», τονίζει στο ΑΠΕ-ΜΠΕ ο αντιπεριφερειάρχης Πολιτικής Προστασίας και Περιβάλλοντος, Βασίλης Κόκκαλης, ενώ προσθέτει ότι φωτιά κατευθύνεται προς την Ιπποκράτειο Πολιτεία.\n«Έχουν εκκενωθεί οι οικισμοί, παντού η αστυνομία έχει βγει έξω και άνθρωποι από τους δήμους και διώχνουν όλο τον κόσμο», επισημαίνει, ενώ από την πλευρά του ο δήμαρχος Διονύσου, Γιάννης Καλαφατέλης, δηλώνει στο ΑΠΕ-ΜΠΕ ότι η πυρκαγιά μαίνεται και κοντεύει να φτάσει στα σπίτια.\nΕκκενώνεται και η Ιπποκράτειος Πολιτεία, θεριεύει ο κίνδυνος\nΗ μεγάλη αναζωπύρωση έγινε σήμερα (5/8) το μεσημέρι στην πυρκαγιά της Βαρυμπόμπης και συγκεκριμένα όπως έγινε γνωστό από την Πυροσβεστική Υπηρεσίας, στο ρεύμα της Χελιδονούς κοντά στον οικισμό Αδάνες.\nΟι φλόγες κατευθύνθηκαν προς την Ιπποκράτειο Πολιτεία και τη Δροσοπηγή. Για το λόγο αυτό εστάλη μήνυμα από τον 112 προς τους κατοίκους στην Ιπποκράτειο Πολιτεία να απομακρυνθούν από τα σπίτια προς την εθνική οδό, ενώ οι κάτοικοι της Δροσοπηγής προς Αφίδνες.\nΤο τελευταίο σχετικό μήνυμα:\n20:15 - 05/08/2021\nΤελευταία ενημέρωση: 01:23 - 06/08/2021\nΦωτιά στην Αττική: Κλειστή η Αθηνών - Λαμίας από Καλυφτάκη μέχρι τον κόμβο Οινοφύτων Μπήκε στα διόδια των Αφιδνών η φωτιά: Εκτός ελέγχου η κατάσταση


ΒΡΟΜΟΒΡΥΣΗ ΑΜΦΕΙΑΣ ΜΕΣΣΗΝΙΑΣ: Μεγάλο το Χαράτσι... για την Ελβετία μας..........\nΜεγάλο το Χαράτσι... για την Ελβετία μας..........\nΜεγαλύτερο “χαράτσι“ για τα ακίνητα καλούνται να πληρώσουν φέτος οι ιδιοκτήτες στη Βρομόβρυση και στο Σταματινού του πρώην Δήμου Αρφαρών.\nΚαι αυτό γιατί, σύμφωνα με έντονες διαμαρτυρίες που δεχθήκαμε χθες, αυξήθηκαν η τιμή ζώνης (αυτή στο διπλάσιο και βάλε) και ο συντελεστής ΤΑΠ.\nΗ τιμή ζώνης από 250 σε 600 και το ΤΑΠ από 0.00025 σε 0.00035. Αύξηση στην τιμή ζώνης φαίνεται να υπάρχει και στ’ Αρφαρά (από 350 σε 500 η μία από τις δύο).\nΟ κόσμος είναι ανάστατος κι ετοιμάζεται για παραστάσεις διαμαρτυρίας στη ΔΟΥ και στο Δήμο Καλαμάτας.\nΙδιοκτήτες ακινήτων από τα δύο χωριά μάς ρωτούσαν αν έχει ευθύνη ο Δήμος και ζητούσαν το θέμα να πάει άμεσα στο Δημοτικό Συμβούλιο, για να ξεκαθαρίσει.\nΑναρρωτιούνταν αν αυτοί που αποφάσισαν τις αυξήσεις, γνωρίζουν κατά που πέφτουν η Βρομόβρυση και το Σταματινού και δήλωναν αποφασισμένοι να ακυρώσουν την αύξηση στο “χαράτσι“, το οποίο από τη θέσπισή του είναι δυσβάστακτο και για τους κατοίκους των δύο χωριών.


Metapharm Arthricel Συμπλήρωμα Διατροφής για τις Αρθρώσεις 90 Κάψουλες | pharmcare.gr\nΚωδικός Προϊόντος: 32115\nτο arthricel είναι μια διατροφική φόρμουλα για τις αρθρώσεις.\nH Γλυκοζαμίνη μπλοκάρει ένζυμα που καταστρέφουν τον χόνδρο, αυξάνει το «γλοιώδες» των αρθρώσεων, προστατεύει τον χόνδρο των αρθρώσεων από την τριβή και βελτιώνει την ποιότητα υφής του. Η Γλυκοζαμίνη συμβάλλει στην ανθεκτικότητα, ενώ η Χονδροϊτίνη στην ελαστικότητα των χόνδρων. Είναι ένας σημαντικός δομικός λίθος για την υδρόφιλη πρωτεογλυκάνη. Η πρωτεογλυκάνη είναι απαραίτητη για την παραγωγή των γλυκοζαμινογλυκανικών πρωτεϊνών, οι οποίες δεσμεύουν τα υγρά στους ιστούς. Η Γλυκοζαμίνη αποτελεί σημαντικό μέρος των βλεννοπολυσακχαριτών, που δίνουν δομή σε οστά, χόνδρους, μαλλιά κλπ. Πολύ χαμηλά επίπεδα γλυκοζαμίνης μπορούν να συμβάλουν στην εμφάνιση της οστεοαρθρίτιδας. Απορροφάται σχεδόν εξ ολοκλήρου από το λεπτό έντερο, φθάνοντας στις αρθρώσεις και βοηθά στην συντήρηση της δομής των χόνδρων και στην καλύτερη λειτουργία τους. Χονδροϊτίνη: η Χονδροϊτίνη έχει σημαντική προληπτική και θεραπευτική δράση κατά της οστεοαρθρίτιδας. Αυξάνει την παραγωγή υαλουρονικού οξέως και εμποδίζει τη δράση ενζύμων που προκαλούν τη διάσπαση και τον εκφυλισμό των χόνδρων, ενώ αυξάνει την ελαστικότητά τους.\nΗ Θειϊκή Χονδροϊτίνη αποτελεί τον ‘μαγνήτη του νερού στο κύτταρο. Όχι μόνο ελκύει το υγρό, αλλά και το δεσμεύει μέσα στα πρωτεογλυκανικά μόρια. Αυτό το υγρό χρησιμεύει ως μαλακό απορροφητικό κραδασμών. Επιπλέον μεταφέρει θρεπτικές ουσίες στον χόνδρο, κάτι που είναι πολύ σημαντικό εάν αναλογιστούμε ότι δεν υφίσταται εφοδιασμός αίματος στον αρθρικό χόνδρο και ότι αυτός τροφοδοτείται μόνο μέσα από αυτή την ανταλλαγή υγρού! Επιπλέον η Χονδροϊτίνη προστατεύει τον χόνδρο δρώντας κατασταλτικά στη δράση των ενζύμων που τρέφονται από τον χόνδρο. Επεμβαίνει όταν τέτοια ένζυμα προσπαθούν να ‘σκοτώσουν’ το κύτταρο με το να προσπαθούν να αποτρέψουν την τροφοδοσία του με θρεπτικές ουσίες. Η Χονδροϊτίνη διεγείρει την παραγωγή της πρωτεογλυκάνης, της γλυκοζαμινογλυκάνης και του κολλαγόνου – τα μόρια της Matrix του χόνδρου – τα οποία είναι απαραίτητα ως δομικά υλικά για την παραγωγή νέου, υγιούς χόνδρου. Δρα συνεργικά με την Θειϊκή Γλυκοζαμίνη.\nΠολλές ασθένειες και ο πόνος που προκαλούν προέρχονται από ανεπαρκή αναγέννηση των ιστών, η οποία οδηγεί σε μια σκλήρυνση και μείωση της διαπερατότητας του κυτταρικού τοιχώματος. Είναι παραδοσιακά γνωστή η θετική επίδραση των ενώσεων Θείου στη δομή του κυτταρικού τοιχώματος και στην κυτταρική ανάπτυξη. Το MSM είναι φυσικό Θείο απόλυτα προσλήψιμο από τον ανθρώπινο οργανισμό. Βοηθά ουσιαστικά σε φλεγμονές αρθρώσεων.\nΗ L-Methionine είναι ένα αμινοξύ που περιέχει Θείο. Στις αρθρώσεις δρα σας αντιφλεγμονώδες, και καταπραΰνει τον πόνο. Η L-Methionine είναι μια σπουδαία πηγή οργανικού θείου, με επωφελή δράση στην οστεοαρθρίτιδα. Μετέχει σε μεγάλο αριθμό βιοχημικών αντιδράσεων μεταξύ των οποίων η σύνθεση L-Κυστεΐνης, Γλουταθειόνης, Ταυρίνης και SAMe.\nΤο Ginger είναι ένα ισχυρό αντιοξειδωτικό και γι' αυτό μειώνει τις ελεύθερες ρίζες, δυναμώνει το αμυντικό σύστημα και καταστέλλει τη δημιουργία των ουσιών που δημιουργούν τις φλεγμονές.\nΤο Μαγγάνιο είναι σημαντικό για την σύνθεση των επιμέρους στοιχείων του χόνδρου και επίσης δρα ως αντιοξειδωτικό. Το ιχνοστοιχείο αυτό είναι σημαντικό συστατικό των ενζυμικών συστημάτων που ρυθμίζουν τον μεταβολισμό των υδατανθράκων και των πρωτεϊνών, καθώς και πολλών ενζύμων που λαμβάνουν μέρος στη διαδικασία παραγωγής ενέργειας από τις τροφές. Το Μαγγάνιο προστατεύει την μεμβράνη του μιτοχονδρίου από οξειδωτική καταστροφή. Επίσης είναι απαραίτητο για την ανάπτυξη και επιδιόρθωση των οστών, των χόνδρων και των συνδετικών ιστών, βοηθώντας με αυτόν τον τρόπο και στην οστεοπόρωση. Επίσης είναι πολύ χρήσιμο για πόνους των αρθρώσεων από αρθρίτιδες ή αρθροπάθειες.\nΤο Σελήνιο παίζει σπουδαίο ρόλο στην αποτοξίνωση του σώματος και είναι συστατικό του ενζύμου “glutathionperoxidase”, ένα από τα πιο δυνατά αντιοξειδωτικά του ίδιου του σώματος. Έχει έναν προστατευτικό ρόλο στις αρθρώσεις και μειώνει την κόπωσή τους.\nΜε τη λήψη του η λειτουργία και η κινητικότητα των αρθρώσεων μπορεί να βελτιωθεί σημαντικά, και να καταπραϋνθεί το συναίσθημα πόνου.\n2 φορές την ημέρα από 1-2 κάψουλες.\nSynvisc Hylan G-F 20 Για Τη Θεραπεία Του Πόνου Στην Οστεοαρθρίτιδα (ΟΑ) Του Γόνατος 1 Σύριγγα X 6ml


ΛΕΩΝΙΔΑΣ Γ. ΜΑΡΓΑΡΙΤΗΣ: Η ΚΡΙΣΗ ΤΩΝ ΓΑΙΔΑΡΩΝ:\nΜΙΑ ΔΙΔΑΚΤΙΚΗ ΙΣΤΟΡΙΑ ΠΟΥ ΑΚΟΜΑ ΔΕΝ ΤΕΛΕΙΩΣΕ\nΦυσικά οι αγρότες προσπάθησαν να πουλήσουν τα ζώα για να καλύψουν τα χρέη. Μάταια. Η αξία τους είχε πατώσει. Η τράπεζα λοιπόν κατάσχεσε τα γαϊδούρια και εν συνεχεία τα νοίκιασε στους πρώην ιδιοκτήτες τους. Ο τραπεζίτης όμως πήγε στον δήμαρχο του χωριού και του εξήγησε ότι εάν\nδεν ανακτούσε τα κεφάλαια που είχε δανείσει θα κατέρρεε και αυτός, και κατά συνέπεια θα ζητούσε αμέσως το κλείσιμο της ανοικτής πίστωσης που είχε με τον δήμο.\nΒλέποντας τα χρέη να πολλαπλασιάζονται και στριμωγμένος από τα επιτόκια, ο δήμαρχος ζήτησε βοήθεια από τους γειτονικούς δήμους. Αυτοί όμως του έδωσαν αρνητική απάντηση, γιατί όπως του είπαν είχαν υποστεί\nτην ίδια ζημιά με τους δικούς τους γαιδάρους!!!...\nΟ τραπεζίτης τότε έδωσε στον δήμαρχο την <<ανιδιοτελή>> συμβουλή/οδηγία να μειώσει τα έξοδα του δήμου: λιγότερα λεφτά για τα σχολεία, για το νοσοκομείο του χωριού, για την δημοτική αστυνομία, κατάργηση των κοινωνικών προγραμμάτων, της έρευνας, μείωση της χρηματοδότησης για\nκαινούρια έργα υποδομών. Αυξήθηκε η ηλικία συνταξιοδότησης, απολύθηκαν οι περισσότεροι υπάλληλοι του δημαρχείου, έπεσαν οι μισθοί και αυξήθηκαν οι φόροι.\nΣας θυμίζει κάτι ; Η μόνο σ’ εμένα ;


Ατίλιο: Όταν σίγησε η τρομπέτα του Ολυμπιακού - Βίντεο - Sputnik Ελλάδα\n13:53 24 ΝΟΕΜΒΡΙΟY 2020\n11:47 11.11.2020 (ΕΝΗΜΕΡΩΘΗΚΕ 12:46 11.11.2020) Λήψη σύντομου url\nΌταν από την κερκίδα των οπαδών του Ολυμπιακού άρχιζε να ακούγεται το «τουτουρουτουρουτου» από την τρομπέτα του Ατίλιο τα πάντα σταματούσαν! Λες και υπήρχε ενός λεπτού σιγή. Τα χέρια όλων σηκωνόντουσαν ψηλά και έπειτα από λίγο ακουγόταν από όλο το «Καραϊσκάκης» το «Ολυμπιακός, Ολυμπιακός, Ολυμπιακός».\nΟ θρυλικός Ατίλιο, όπως ήταν το παρατσούκλι του, ο Βασίλης Δουρίδας γεννήθηκε στην Αθήνα το 1942 και φοίτησε στο τμήμα Ιατρικής του Πανεπιστημίου της πρωτεύουσας, αλλά τα παράτησε όλα στο 4ο έτος για τον Ολυμπιακό.\nΟ τρομπετίστας των Πειραιωτών που είχε κερδίσει και τον σεβασμό των αντιπάλων του είχε αυτό το παρατσούκλι από μια ιστορία που συνέβη μέσα στο αγαπημένο του γήπεδο. Σε έναν αγώνα είχε καθυστερήσει να μπει στη Θύρα 7 και για να προλάβει να πάρει τη θέση του και να παίξει την τρομπέτα του, χρειάστηκε να σπρώξει εκατοντάδες κόσμου και τότε ένας του είπε: Σιγά, ρε φίλε. Ποιος είσαι; O Ατίλιο;». Αυτό ήταν! Το προσωνύμιο του κόλλησε. Ο Ατίλιο ήταν ένας παλαιστής της εποχής.\nΛόγω της τρομπέτας αντιμετώπισε πρόβλημα υγείας στους πνεύμονες και παρότι οι γιατροί του συνιστούσαν να σταματήσει, αυτός δεν άκουγε, αφού η μεγάλη του αγάπη ήταν να παίζει την τρομπέτα του για τον Ολυμπιακό. Συνέχισε να σαλπίζει και το πρόβλημα μεγάλωνε και κάποια στιγμή η κατάσταση έγινε μη αναστρέψιμη, αφού είχε προκαλέσει τεράστιο πρόβλημα στους πνεύμονες.\nΆφησε τη τελευταία του πνοή στις 11 Νοεμβρίου 1994, από οξύ πνευμονικό οίδημα, σε ηλικία 52 ετών. Κηδεύτηκε στο κοιμητήριο των Αγίων Αναργύρων σε κόκκινο φέρετρο όπως είχε ζητήσει από τη σύζυγό του, Αριστέα Δουρίδα. Αφού είχε παρατήσει την Ιατρική, εργαζόταν στον ιδιωτικό τομέα ως υπάλληλος μιας τράπεζας αίματος στην πλατεία Κάνιγγος.\nπνεύμονες, θάνατος, σαν σήμερα, στάδιο «Γ. Καραϊσκάκης», Γεώργιος Καραϊσκάκης, Γ. Καραϊσκάκης, ελληνικό ποδόσφαιρο, ποδόσφαιρο, μετακίνηση οπαδών, οπαδοί, οπαδός, Θύρα 7, Ολυμπιακός


Πλεξίδας: «Το ελληνικό ποδόσφαιρο αρμόζει σε λαμόγια». – Flashnews.gr\nΑρχική > Πλεξίδας: «Το ελληνικό ποδόσφαιρο αρμόζει σε λαμόγια».\n23 Μαρτίου, 2011 11:19\nΠλεξίδας: «Το ελληνικό ποδόσφαιρο αρμόζει σε λαμόγια».\nΣυνέντευξη «κόλαφος» παραχώρησε ο πρόεδρος του ΑΟΤ Βαγγέλης Πλεξίδας στην εφημερίδα Sportday κατηγορώντας ευθέως την Πειθαρχική Επιτροπή για την απόφασή της, να αθωώσει τον Γιάννη Κομπότη, στην υπόθεση δωροδοκίας του τερματοφύλακα των Τρικάλων Χρήστου Πουρή.\n23 Μαρτίου, 2011 | 11:19\n«Η υπόθεση θα φτάσει στο απροχώρητο. Δεν θα σταματήσει με τίποτα η υπόθεση Κομπότη. Το μαχαίρι θα φτάσει μέχρι το κόκαλο. Ο Λεβαδειακός είναι δεδομένο ότι θα πέσει. Η αθώωσή του ήταν στημένη, όπως και το χθεσινό (σ.σ.: προχθεσινό) παιχνίδι. Έτσι πως πάει, στο τέλος θα πρέπει να ζητήσω και συγγνώμη. Το ελληνικό ποδόσφαιρο αρμόζει μόνο σε λαμόγια και γι\_’ αυτό αποχωρώ» ήταν τα λόγια του ισχυρού άνδρα των Τρικάλων, ο οποίος πρόσθεσε: «Δεν θέλω λεφτά. Όσα έχασα, έχασα. Δεν πουλάω την ομάδα, τη χαρίζω».\nΕρωτηθείς για την απόφαση της πειθαρχικής επιτροπής, υπογράμμισε:\n«Είναι μια απόφαση που δεν μπορώ να κατανοήσω από μια πειθαρχική επιτροπή η οποία δεν κάλεσε καν την ΠΑΕ Λεβαδειακός, τη στιγμή μάλιστα που εκκρεμεί το ποινικό δικαστήριο. Η απόφαση της πειθαρχικής επιτροπής δεν τιμά την αλήθεια. Ας έβγαινε πρώτα η απόφαση του ποινικού δικαστηρίου και μετά ας προχωρούσε η ΕΠΑΕ. Εμείς ως Α.Ο. Τρίκαλα θα κάνουμε κάθε νόμιμη ενεργεία που προβλέπεται για να αποκατασταθεί το ζήτημα».


Βόλτα στη γειτονιά μας... στο πιο πράσινο νησί των κυκλάδων!! Στην άγρια και γοητευτική Άνδρο!!!\nΑρχική Κυκλάδες Άνδρος Βόλτα στη γειτονιά μας… στο πιο πράσινο νησί των κυκλάδων!! Στην άγρια...\nΒόλτα στη γειτονιά μας… στο πιο πράσινο νησί των κυκλάδων!! Στην άγρια και γοητευτική Άνδρο!!!\nΆγριο και αρχοντικό! Αυτά τα δύο επίθετα χαρακτηρίζουν το πιο «πράσινο» νησί των Κυκλάδων, αλλά πρόσθεσε και το παραδεισένιο τοπίο με τους κρυστάλλινους θησαυρούς που κρύβει στις δαντελωτές ακτές του. Τα βράδια όλα λούζονται από το φως των αμέτρητων αστεριών που λαμπιρίζουν στον ουρανό της μοιάζοντας παραμυθένια, σχεδόν… ψεύτικα. Και όμως, είναι αληθινά… Βρίσκεσαι στην Άνδρο!\nΑΠΟΣΤΟΛΗ-ΚΕΙΜΕΝΟ: ΕΛΠΙΔΑ ΠΙΤΑΚΗ ([email protected])\nΦΩΤΟΓΡΑΦΙΑ: ΛΕΥΤΕΡΗΣ ΠΑΡΤΣΑΛΗΣ\n— «Έρχομαι. Οι αισθήσεις μου σπαργώσαι ώσεις. Καμιά κλεψύδρα δεν μπορεί στη νήσο αυτή να εξαντλήση την άμμο της πιο μικρής ακόμη ακρογιαλιάς. Κανένα μέτρο να μετρήση το διάφανο μπλάβο βάθος που έχουν εδώ τα κρεμαστά νερά. Κανένα άλλο νησί δεν ημπορεί να δώση για την ψυχή και τις αισθήσεις στον κόσμο τούτο βιος πιο ζείδωρο και πλούσιο».\nΑυτή είναι η Άνδρος στα μάτια του ανδριώτη ποιητή Ανδρέα Εμπειρίκου, του μοναχικού περιπατητή και μόνιμου νοσταλγού του νησιού του. Η βαθιά αγάπη για τη γενέτειρά του, η γλαφυρή περιγραφή για τον αρχοντικό προορισμό, ο μοναδικός τρόπος γραφής και οι παραστατικές εικόνες που συνθέτει με την ταλαντούχα πένα του μέσα από το ποίημα «Άνδρος» της συλλογής «Αι Γενεαί Πάσαι», δεν θα μπορούσαν να αποτελούν καλύτερη αφορμή για ένα ταξίδι μέχρι την πατρίδα του αξεπέραστου Εμπειρίκου. Για μια εξερεύνηση όλων εκείνων που περιγράφει εκ των έσω. Για μια περιπέτεια συναισθηματική, εικονική και ταυτόχρονα πραγματική.\nΓια μια εμπειρία άγρια και παράλληλα αρχοντική. Με οδηγό μας τις δημιουργίες του συλλέκτη των πιο κρυφών και μοναδικών στιγμών του νησιού (είτε αυτές πραγματοποιείται μέσα από τις φωτογραφικές λήψεις του, είτε με τη γραφή του), είμαστε έτοιμοι να βουτήξουμε στο πράσινο της πιο αρχοντικής Κυκλαδίτισσας και να ανακαλύψουμε τις παραδεισένιες παραλίες της, για τις οποίες φημίζεται. Σε απόσταση μόλις 90΄ από το λιμάνι της Ραφήνας, η βορειότερη κόρη των Κυκλάδων και το δεύτερο μεγαλύτερο νησί του συμπλέγματος μοιάζει η ιδανικότερη επιλογή για την πρώτη καλοκαιρινή εξόρμησή μας!\nΑρχοντιά και περηφάνια\nΜε το πλοίο προσεγγίζουμε το Γαύριο, το λιμάνι του νησιού στο βορειοδυτικό τμήμα του. Χωρίς δεύτερη σκέψη βάζουμε απευθείας πλώρη για τη Χώρα, θέλοντας να επιβεβαιώσουμε ιδίοις όμμασι αν η αρχοντιά που τη χαρακτηρίζει είναι πράγματι τόσο μεγαλειώδης όσο έχουμε ακούσει από περιγραφές. Η απόστασή της από το σημείο εκκίνησής μας είναι περίπου 32 χλμ. Ο αριθμός μπορεί να σου φαίνεται μικρός, ωστόσο η διάρκεια της διαδρομής αγγίζει τα 45΄ καθώς ο δρόμος είναι γεμάτος φιδογυριστές στροφές. Οι εικόνες, ωστόσο, που σε περιμένουν μέχρι να φτάσεις στον προορισμό σου, παραμένουν η μεγαλύτερη ανταμοιβή της… ταλαιπωρίας σου! Άφησε το αυτοκίνητό σου λίγο πριν την κεντρική πλατεία του Θεόφιλου Καΐρη και ξεκίνησε πεζή τη γνωριμία σου με τη Χώρα, την πιο αρχοντική κυρία των Κυκλάδων. Κατηφορίζοντας την κεντρική περαντζάδα του Ακλ. Εμπειρίκου παρατήρησε το παλιό Δημαρχείο και το Γηροκομείο στην πλατεία που προαναφέραμε, κάνε μια στάση στο Art Café για παγωμένο cappuccino, χάζεψε στα καταστήματα με τα χειροποίητα είδη (ρούχα, κοσμήματα κ.ά.), κάθισε σε κάποιο καφενείο στην πλατεία πριν την Καμάρα για να δροσιστείς με το πάσο σου με μια λεμονάδα.\nΜόλις περάσεις την Καμάρα, το σκηνικό αλλάζει. Πάλλευκα κυκλαδίτικα σπίτια με χρωματιστά πορτοπαράθυρα και νεοκλασικές επιρροές εγκλωβίζουν το βλέμμα και τρελαίνουν τη φωτογραφική μηχανή. Αρχοντικά καπεταναίων, εφοπλιστών και εμπόρων (μεταξύ άλλων και του Γουλανδρή με τα χαρακτηριστικά λιοντάρια στην είσοδό του) αλλά και κάτασπρα κτήρια με χρωματιστές λεπτομέρειες, περίτεχνα πόμολα και σκαλιστά φαναράκια στους τοίχους σε κάνουν να απορήσεις με την ομορφιά και την αρχοντιά που μπορεί να χωρέσει σε έναν τόπο. Και πίστεψέ με, στην Άνδρο χωράει πολύ!\nΟ δρόμος θα σε βγάλει αβίαστα στην πλατεία του Αφανούς Ναύτη. Το τεράστιο μπρούντζινο ομοίωμά του μοιάζει να χαιρετίζει το μεσαιωνικό Κάστρο, ακριβώς απέναντι -συνδέεται με τη Χώρα με ένα μικρό πέτρινο γεφυράκι- καθώς ατενίζει το βαθύ μπλε και τα αγριεμένα κύματα του Αιγαίου που απειλούν να ξεσπάσουν στο Φάρο του Τουρλιτή.\nTip: στην επιστροφή σου, συνέχισε τη διαδρομή από το σοκάκι στη δυτική πλευρά της Χώρας, η οποία διαγράφεται παραπλεύρως της θάλασσας και σου επιτρέπει να θαυμάσεις αφ’ υψηλού το Νημπορειό, το επίνειο της Χώρας, και το εκκλησάκι της Αγίας Θαλασσινής στην Πλακούρα.\nΗ μέρα κλείνει με ένα απολαυστικό δείπνο στο ολοκαίνουριο εστιατόριο Agosto του 5* ξενοδοχείου Micra Anglia. Οι δημιουργίες της μεσογειακής κουζίνας (με έμφαση στις ιταλικές γεύσεις) σε συνδυασμό με κάποια από τις εκλεκτές ετικέτες της κάβας, θα σου ψιθυρίσουν την πιο γλυκιά… καληνύχτα!\nΣτην παραλία να πάμε\nΓι’ αυτό δεν ήρθαμε άλλωστε; Για να ανακαλύψουμε τη μεγαλοπρέπεια του νησιού και να βουτήξουμε στους κρυστάλλινους θησαυρούς του. Έτσι, η δεύτερη μέρα της διαμονής μας στην Άνδρο ήταν αφιερωμένη στις καλοκαιρινές βουτιές μας.\n— «Στα Άχλα», ήταν η απάντηση που μας έδιναν όλοι οι κάτοικοι με ένα στόμα μια φωνή όποτε τους ρωτούσαμε σε ποια παραλία θα διαπιστώσουμε ότι η Άνδρος φημίζεται επάξια για τις παραδεισένιες ακτές της. Παρ’ όλο που η απόστασή τους από τη Χώρα είναι μόλις 20 χλμ. (στο ΝΑ τμήμα του νησιού), η διαδρομή ως εκεί είναι δύσβατη και κακοτράχαλη, τουλάχιστον ένα κομμάτι μήκους 7 χλμ. Αν επιχειρήσεις να την προσεγγίσεις οδικώς φρόντισε να είσαι τετρακίνητο, επειδή με συμβατικό θα ταλαιπωρηθείς αρκετά (αν καταφέρεις να φτάσεις!). Εναλλακτικά, μπορείς να την προσεγγίσεις από θαλάσσης με το καραβάκι που αναχωρεί από τη Χώρα.\n— «Έτσι πρέπει να μοιάζει ο επίγειος παράδεισος», μου ξέφυγε ένας ψίθυρος μόλις αντίκρισα την κρυστάλλινη υδάτινη αγκαλιά με τα καθάρια σμαραγδένια νερά και τη χρυσαφί, σχεδόν λευκή, ψιλή αμμουδιά. Την εκκωφαντική, θα έλεγες, σιγή της απόλυτης ηρεμίας έσπαγαν ο παφλασμός των κυμάτων και το θρόισμα των φύλλων από τα πλατάνια. «Έτσι θέλω να είναι όλο το καλοκαίρι μου», συλλογίστηκα και βούτηξα στην… «πισίνα» του Αιγαίου.\nΤο πέρασμα από την πιο φημισμένη παραλία-σήμα κατατεθέν του νησιού, ήταν αναπόφευκτο. Ο λόγος για το Πήδημα της Γριάς, 2 χλμ. βορειοανατολικά από τον όρμο Κορθίου, στο νότιο τμήμα της Άνδρου. Για να την προσεγγίσουμε ακολουθήσαμε τις ταμπέλες από τον οικισμό που μας έβγαλαν σε ένα πλάτωμα του δρόμου, όπου αφήσαμε το αυτοκίνητό μας. Μόλις 5΄ αργότερα, κατεβαίνοντας ένα χωμάτινο δρομάκι, ο επιβλητικός χαρακτηριστικός βράχος και τα κρυστάλλινα νερά εμφανίζονταν μπροστά μας. Όσοι αναζητάτε βουτιές μακριά από τα αδιάκριτα βλέμματα (ιδίως αν επισκεφτείτε το νησί πριν τη high season), να ξέρετε ότι εδώ θα βρείτε το αγαπημένο σημείο σας.\nΔεν μπορέσαμε, ωστόσο, να απαρνηθούμε και λίγες κοσμοπολίτικες στιγμές, γι’ αυτό η κατεύθυνσή μας αυτή τη φορά έδειξε βορειοδυτικά με τελικό προορισμό τη Χρυσή Άμμο, ανάμεσα στο Μπατσί και το Γαύριο, στην περιοχή Κυπρί. Η χρυσαφένια αμμουδερή παραλία (όνομα και πράγμα) μας υποδέχτηκε στα τιρκουάζ νερά της για βουτιές δίχως τελειωμό. Το παιχνίδι κάτω από τον καλοκαιρινό ήλιο, τα super cocktails και οι δροσιστικές, γιγάντιες φρουτασαλάτες στο beach bar Gold Sand είναι από τις συνήθειες που σίγουρα θα επαναλάβουμε κάποια στιγμή στο εγγύς μέλλον.\nΜα και οι λάτρεις του ανέμου κι όσοι θέλουν να γεμίσουν με αδρεναλίνη, θα βρουν τον δικό τους παράδεισο στην αμμώδη ακτή του Αγίου Πέτρου, ακριβώς μετά τη Χρυσή Άμμο και αφού συναντήσουν το εκκλησάκι του Αγίου Παύλου. Όλοι αυτοί θα πάνε ξέροντας ότι θα έχουν πολύ καλές ευκαιρίες για να δαμάσουν τα κύματα!\nΣτα άδυτα της γης\nΜε το ζιζάνιο του μικρού εξερευνητή να μας φαγουρίζει, θα αφιερώναμε την τρίτη και δυστυχώς τελευταία μέρα στην ανακάλυψη πολλών κρυφών και φανερών γωνιών της Άνδρου. Με αφετηρία μας τη Χώρα πραγματοποιούμε την πρώτη στάση στο χωριό Αλαδινού, σε απόσταση 4 χλμ. Εκεί μας περιμένει μια έκπληξη: το σπήλαιο Φόρος (ανοιχτά: Τρ., Πέμ., Σάβ.: 11:00-13:00 & 17:00-20:00, είσοδος: €5/ ενήλικας, €3/ παιδί, τηλ. 22820 51388, 6939 696835). Σε έκταση 500 τ.μ. εντοπίζουμε το πρώτο από τα καταγεγραμμένα σπήλαια της Χώρας (φέρει τον αριθμό 15 και ανακαλύφθηκε από την Άννα Πετροχείλου).\nΠοικιλόμορφοι και πολύχρωμοι σταλακτίτες, σταλαγμίτες και ελικτίτες διακοσμούν τους 8 θαλάμους του, κάνοντας τον επισκέπτη να εντυπωσιαστεί από το μεγαλείο της φύσης για άλλη μια φορά. Αυτό που θα σου κάνει εντύπωση, όπως συνέβη και με εμάς, είναι ο αντισυμβατικός τρόπος με τον οποίο θα το επισκεφτείς, αφού η προσέγγισή του γίνεται με συνοδό, κράνος και φορητό φωτισμό! Εμείς ήμασταν τυχεροί και η ξενάγησή μας στα έγκατα της γης πραγματοποιήθηκε από τον κύριο Ιωάννη Πιπεριά, πρόεδρο του Εξωραϊστικού Εκπολιτιστικού Συλλόγου Αλαδινού «Η Αγία Τριάδα», ο οποίος είναι η κινητήριος δύναμη του σπηλαίου.\nΠαραθαλάσσιοι γραφικοί οικισμοί\nΈνα από τα πιο σημαντικά τουριστικά θέρετρα του νησιού, το Μπατσί, δεν θα μπορούσε να λείπει από τις στάσεις μας. Δεύτερο στη λίστα των must dos για την τελευταία ημέρα παραμονής μας στην αρχοντική Άνδρο, σε απόσταση 27 χλμ. από τη Χώρα, μας υποδέχεται με την πανοραμική άποψή του μετά από 40΄ οδήγησης σε πολύ στριφτερούς δρόμους. Κατάλευκα σπιτάκια αμφιθεατρικά χτισμένα πάνω από το γραφικό λιμανάκι με τις ψαρότρατες, τις παραδοσιακές ταβέρνες και τα μοντέρνα café-bars, όλα με θέα στα βαθυγάλαζα νερά του Αιγαίου, συνθέτουν την εικόνα του σημείου που συγκεντρώνει τους περισσότερους τουρίστες του νησιού. Εδώ παίζεται όλη η νυχτερινή ζωή της Άνδρου, που δεν τελειώνει πριν από τις πρώτες πρωινές ώρες!\nΜε κατεύθυνση προς… Ραφήνα, πια, μετά από 10΄ προσεγγίζουμε το λιμάνι του Γαυρίου έχοντας λίγο χρόνο στη διάθεσή μας για την εξερεύνηση κι αυτού του οικισμού. Για κάποιους, φαντάζει ακόμη ένα λιμάνι-πέρασμα. Η αλήθεια είναι ότι αυτό δεν ισχύει. Η ανάπτυξή του τα τελευταία χρόνια με νέες και αξιόλογες επιχειρήσεις να δίνουν έντονα το «παρών», θα σε κάνουν να το επιλέξεις για το «κάτι παραπάνω». Για τα ωραία μαγαζιά με το παρεΐστικο περιβάλλον, τις ρομαντικές βόλτες κατά μήκος της περαντζάδας, την κυκλαδίτικη αύρα… Μην ξεχνάς, άλλωστε, ότι είναι η πρώτη και η τελευταία εικόνα που συναντά ο επισκέπτης του νησιού.\nΤο πλοίο για Ραφήνα έχει φτάσει στο λιμάνι. Το ταξίδι μας στο αρχοντικότερο νησί των Κυκλάδων έχει τελειώσει. Η επιβίβαση έχει ξεκινήσει την ώρα που ο ουρανός παίρνει εκείνα τα μαγικά του χρώματα. Τα αστέρια κάνουν την εμφάνισή τους και φωτίζουν σαν πυγολαμπίδες τις ψυχές των αμέτρητων ματιών που τα παρατηρούν. Πόσα αστέρια να χωράνε σε έναν ουρανό; Πολλά! Στην Άνδρο είδα τα περισσότερα.\nΑυτή την εικόνα κρατάω ως τελευταία. Αυτή την εικόνα θέλω να ξαναδώ πρώτη, την επόμενη φορά που θα ξαναβρεθώ στην αγκαλιά της! Κάπως έτσι ξεκίνησε το δικό μου καλοκαίρι κάτω από τον μαγικό έναστρο ουρανό της Άνδρου…\n*Το ρεπορτάζ έγινε το Μάιο 2012 για το ICONS Travellers τεύχος 80.\nΤο εντυπωσιακό eco friendly resort στη Σέριφο με την άριστη βαθμολογία...\nΟι 8 ευρωπαϊκές χώρες που εντάχθηκαν στην «πράσινη» λίστα της Βρετανίας...\nΣε πύρινο κλοιό η Βόρεια Εύβοια – εκκενώνεται το ένα χωριό...\nΜόλις ανακοινώθηκε: Τοπικά lockdown σε Ζάκυνθο και Χανιά


de profundis: August 2010\nΕ λοιπόν εγώ νιώθω πάντα λάθος\nΌταν γύρω μου χαμόγελα γυρίζουν σαν τρελά\nΕγώ βλέπω στον αέρα μια τεράστια τρύπα που άδικα προσπαθώ να αγνοήσω\nΌταν δάκρυα τρέχουν στους πιο πολλούς κ πρόσωπα σκυθρωπά με περιτριγυρίζουν\nΑδιάφορη νιώθω κ παρακαλάω να σταματήσουν καθώς η λύπη τους μ’αηδιαζει\nΠάντα η ατμόσφαιρα πολύχρωμη, εγώ μουντή\nΠάντα λάθος και τ’ ομολογώ\nΚι αν διαφωνώ τι σημασία έχει ;\nΘα συμφωνήσω αυτή τη φορά και θα καταπιώ θρύψαλα τον εγωισμό μου\nΜέχρι να μείνω μόνη μου\nΜόνη με την κληροδοτημένη την γνωστική τη μοναξιά μου\nΜόνη και μπορεί να το επέλεξα\nΣίγουρα όμως δεν επέλεξα το γέλιο με γκριμάτσα τρελού να παρομοιάζω\nΝα νιώθω πάντα ένα βήμα μακριά, ένα βήμα λάθος.\nPosted by παιδι κουμπι at 3:39 PM No comments:\nΔεν με νοιάζει πια για τους ανθρώπους. Βαρέθηκα να καταπίνω λέξεις και να «είμαι» γιατί «θέλουν». Τσακώθηκα με τους ανθρώπους αλλά δεν μπορώ να καταλάβω αν με εξόρισαν ή διάλεξα την αυτοεξορία.\nΟι λέξεις τους αγκαθωτές και συχνά μου αφήνουν σημάδια. Δεν θέλω άλλο να μετρώ τις δικές μου λέξεις. Τις θέλω βροχή, νεροποντή, καταιγίδα. Τις θέλω βίαιες, να αφήνουν μελανιές. Μα σ’ αυτή την απομόνωση και τη σιγή, όσο κι αν κροταλίζουν οι λέξεις μου κανένα δεν πληγώνουν εκτός απ’ το θώρακα μου.\nPosted by παιδι κουμπι at 3:17 AM 2 comments:\nΑυτοκινητάκια, ξύλινες κούκλες, μαριονέτες. Παιχνίδια σκορπισμένα στο πάτωμα και ένα μικροσκοπικό παιδί διακριτικά αναγκασμένο να παίξει μαζί τους. Στον ένα ώμο στέκεται ο μπαμπάς, στον άλλο η μαμά. Ένταση. Η ατμόσφαιρα πιάνει το παιδί απ’ το λαιμό. Οι ρόδες του αυτοκινήτου στο πάτωμα βγάζουν σπίθες. Δάκρυα τρέχουν απ’ τα μάτια της μαμάς, περνάνε τα μάγουλα και κάποια σταματούν στο σφιγμένο στόμα, άλλα συνεχίζουν και σταλάζουν σιωπηλά στο λαιμό, στη μαύρη μπλούζα. Οι δύο κοιτούν το παιδί σαν να περιμένουν κάτι. Αυτό μένει σιωπηλό. Με την άγρια, τη μανιασμένη σιωπή πριν την αρχή μιας δυνατής βροχής. Το βλέμμα του ψεύτικα προσηλωμένο στα παιχνίδια. Όταν φτάνουν στην άκρη της σιωπής «Εγώ φταίω» ουρλιάζει και κοιτάζει την ξύλινη μαριονέτα κι η μαριονέτα κυματίζει στα μάτια του. Την κοιτάζει με τέτοιο παράπονο που το ζωγραφισμένο στόμα του ξύλινου παιχνιδιού ντρέπεται για το μόνιμο χαμόγελο του.\nΔύο δάκρυα. Καυτά και βίαια. Αυτά έχει να χύσει το παιδί. Τα υπόλοιπα τα κλέψε η γυναίκα στον ώμο του. Σιωπηλή. Συνένοχη. Αλλά δεν έπρεπε να κλαίει η μαμά του. «Εγώ, εγώ, εγώ φταίω για όλα τιμωρείστε με, εμένα» ψιθυρίζει υστερικά. «Εγώ, μ’ ακούτε;» μια παρανοϊκή ανυπομονησία στα μάτια περιφέρει το βλέμμα του μ’ απόγνωση. Ξαφνικά κοιτάζει τη μαριονέτα του και θέλει να την συνθλίψει. Τα γόνατα, τα χέρια, το κεφάλι. Μίσος. Να την πληγώσει, γιατί ήταν εκείνη τη στιγμή η μόνη υπαίτια. Και ο μπαμπάς είχε ένα βλέμμα παράξενο. Θα ‘λεγε κανείς πως βλέπει το παιδί του καθαρά πρώτη φορά. Η μπλούζα της μαμάς δεν χωρούσε άλλα δάκρυα.\nPosted by παιδι κουμπι at 7:51 AM No comments:\nΔεν με νοιάζει πια για τους ανθρώπους. Βαρέθηκα να...


«Είμαστε πολύ κοντά στον Ολυμπιακό» | SDNA\n«Είμαστε πολύ κοντά στον Ολυμπιακό»\n30 Δεκεμβρίου 2014, 05:13\nΤο λέει, το φωνάζει και το πιστεύει! Ο Παναθηναϊκός, μέσα στο γήπεδο, δεν απέχει σχεδόν καθόλου από τον Ολυμπιακό. Παρά μόνο εξωαγωνιστικά. Σε αυτή την ενότητα δε γίνεται η σύγκριση του Παναθηναϊκού με τον Ολυμπιακό, αλλά και μία πλήρης αναφορά στις μεταγραφές. Αυτές που (δεν) έγιναν για τους λόγους που εξηγεί ο κόουτς του Παναθηναϊκού ευθύς αμέσως!\n- Κόουτς, πως πάει το μοντέλο που οικοδομεί ο Παναθηναϊκός τα τελευταία δύο χρόνια;\n«Θα έλεγα ότι, ανατρέχοντας και λίγο πίσω από εκεί που ξεκινήσαμε, έχουν γίνει τεράστια βήματα. Αλματα θα έλεγα. Αυτό δείχνει τη διάθεση των παιδιών να εξελιχθούν και να να γίνουν καλύτεροι. Τα παιδιά των ακαδημιών, οι νέοι Ελληνες παίκτες, αλλά κι αυτοί που έχουν έρθει από άλλες ομάδες, όπως ο Καρέλης ο Κλωναρίδης, ο Κουτρουμπής, βλέπουν τη διαφορετικότητα. Έχουν ωριμάσει κι εξελίσσονται».- Είναι η πρώτη φορά που ο κόσμος, χωρίς να ασκεί πίεση, απολαμβάνει το θέαμα που του προσφέρει η ομάδα, είναι κοντά ανεξαρτήτως στόχων και στέλνει το μήνυμα ότι πιστεύει σε αυτή την προσπάθεια. Το εισπράττεις;\n«Ναι, το εισπράττω. Εχει να κάνει με το γεγονός ότι δε λέμε ψέματα σε αυτό που κάνουμε. Κι ένα παιχνίδι να χάσουμε, έχουμε βγάλει πολλά θετικά πράγματα. Οταν είσαι θετικός ως άνθρωπος και βλέπεις το project θετικά, τότε θα στέκεσαι στα θετικά. Είναι πρωτόγνωρο για εμένα, ως Ελληνας, αυτό που βιώνουμε στον Παναθηναϊκό. Η αντίδραση του κόσμου να είναι τόσο θετική ως προς την ομάδα. Δεν έχει ξανασυμβεί. Θέλω να πιστεύω ότι θα βρούμε κι άλλους μιμητές, για να αλλάξει και λίγο η κουλτούρα μας ως χώρα». - Είπες ότι ο Παναθηναϊκός ήδη επιστρέφει… Πόσο μακριά είναι από τον Ολυμπιακό σήμερα;\n«Αγωνιστικά ή σε όλα;»- Γενικά…\n«Αγωνιστικά, μετά από ενάμιση χρόνο πορείας θα έλεγα ότι είμαστε πάρα πολύ κοντά, βλέποντας τη δυναμική του αντιπάλου από πλευράς ονομάτων σε συνδυασμό με την δυνατότητα επένδυσης σε ποδοσφαιριστές. Παράλληλα βλέποντας τη δική μας ικανότητα επένδυσης και τη δουλειά, όσο και την παραγωγή ταλέντων, τα βήματα που έχουν κάνει τα παιδιά του Παναθηναϊκού, θα έλεγα ότι έχουν φτάσει στο ίδιο επίπεδο. Στα υπόλοιπα, λογικό είναι όταν παίζεις στο Τσάμπιονς Λιγκ εξασφαλίζεις ένα σημαντικό μέρος χρημάτων από το ετήσιο μπάτζετ. Σε βοηθάει να κινηθείς διαφορετικά. Εκεί υπάρχει προβάδισμα του Ολυμπιακού λόγω χρημάτων κι εσόδων. Πιστεύω ότι επειδή ο τρόπος δουλειάς είναι συστηματικός, πιστεύω ότι λίαν συντόμως θα είμαστε στο ίδιο επίπεδο, αν όχι και σε καλύτερο. Γιατί τουλάχιστον ο Παναθηναϊκός δείχνει ότι έχει ένα πλάνο, όπου αν μείνει πιστός θα γίνεται ακόμα καλύτερος!». - Ο Ολυμπιακός υπερτερεί στην ποιότητα των ξένων παικτών του, ή στα χρήματα που μπορεί να διαθέσει για να φέρει ποιοτικούς ξένους παίκτες;\n«Ουσιαστικά στα χρήματα. Ο Ολυμπιακός με την οικονομική δυνατότητα που έχει, μπορεί να κινηθεί πιο άνετα. Εμείς, το είπα και θα το ξαναπώ, ότι έχουμε παίξει τρία ματς με τον Ολυμπιακό και με βάση τους παίκτες, όσο και την οικονομική δυνατότητα που έχει, δεν έδειξε ότι ήταν παραπάνω επίπεδο από εμάς. Ολα τα ματς κρίθηκαν στις λεπτομέρειες. Κέρδισε τα δύο από τα τρία ματς, αλλά δεν ήταν ποτέ το αφεντικό, δε μας πάτησε, δεν κυριάρχησε». - Η περσινή ανέλπιστα σπουδαία πορεία και σε μία σεζόν που οι περισσότεροι περίμεναν πολύ λιγότερα πράγματα από το Παναθηναϊκό, δημιούργησε ένα παραπλανητικό έδαφος και μία παγίδα στην οποία πέσατε όλοι φέτος; Υπό την έννοια, ότι κρίνατε πως με τα ίδια όπλα και χωρίς σπουδαία ενίσχυση θα μπορούσατε να την επαναλάβετε;\n«Δε θα το έλεγα. Για εμένα όχι. Μετά την περσινή πορεία, όλοι περίμεναν περισσότερα πράγματα. Πάντα υπάρχει μουρμούρα. Συγκρίνοντας το πέρσι με το φέτος, βλέπω ότι αγωνιστικά είμαστε συν, έχουμε περισσότερους πόντους, έχουμε περισσότερα γκολ, παίξαμε τρεις μήνες χωρίς τον Μπεργκ, έχουμε παίξει δέκα ευρωπαϊκά ματς, στα περισσότερα από τα οποία ήμασταν ανταγωνιστικοί ή υστερήσαμε στην ποιότητα και τη λεπτομέρεια, ανάλογα με τις ομάδες που παίξαμε και τα τεράστια μπάτζετ που έχουν. Οι διαφορές ήταν ελάχιστες. Εξελίξαμε νέους παίκτες. Βλέπουμε το Δώνη να παίζει βασικός, ο Λαγός, ο Καρέλης κλήθηκε στην Εθνική, το ίδιο και ο Ντίνας, ο Πράνιτς στην Εθνικη Κροατίας. Αυτή η ομάδα σίγουρα θα χρειάζεται προσθήκες, ή ενέσεις αλλά αυτοί οι παίκτες που θα έρθουν θα πρέπει να κάνουν καλύτερους τους υπόλοιπους, αλλά και τη διαφορά στο παιχνίδι. Δε θα έρθει κανείς απλά για να έρθει. Και δεν υπάρχει λόγος να κόψω το δρόμο σε παιδιά που δουλεύω μαζί τους τόσο καιρό». - Δηλαδή από την αρχή τους πρωταθλήματος αυτούς τους μήνες, δεν υπήρξε κανείς παίκτης που να ήθελες να φέρεις και τελικά δεν ήρθε;\n«Σε κάποιες συγκεκριμένες θέσεις, ναι, υπήρξαν παίκτες. Για παράδειγμα ένας δεν ήθελε να έρθει γιατί έπαιζε στην Πρέμιερ Λιγκ και δεν ηθελε να φύγει. Δεν αναφέρομαι στον Αμπέιντ. Κάποιος αγωνιζόταν στο ιταλικό πρωτάθλημα και δεν ήθελε να φύγει. Κάναμε προσπάθειες, αλλά από εκεί και πέρα το σημαντικό είναι ότι θα έρθουν παίκτες που θα μας κάνουν καλύτερους και όχι απλά να κάνουμε μεταγραφές. Αν κάποιοι δε ηθελαν να έρθουν δεν υπήρχε λόγος να ψωνίσουμε από το παζάρι. Για αυτό το λόγο επενδύσαμε στους χώρους, φτιάξαμε το γυμναστήριο, τα γραφεία, που είναι η περιουσία της ομάδας κι έχοντας πλέον τις υποδομές, να γίνουν όλοι όσοι γυμνάζονται εδώ καλύτεροι». - Υπάρχουν και ο σοβαρές φίλαθλες φωνές που υποστηρίζουν ότι ο Παναθηναϊκός χρειάζεται ενίσχυση. Τις ακούτε; Τις δέχεστε;\n«Πάντα χρειάζεται ενίσχυση μία ομάδα».- Σε ποιες θέσεις;\n«Εχω κάνει τις εισηγήσεις μου στη διοίκηση κι αυτή είναι πιο αρμόδια για να απαντήσει. Μου αρέσει πάντα οι παίκτες με τους οποίους συνεργάζομαι να έχουν την απόλυτη εμπιστοσύνη. Δε χρειάζεται να μπαίνει το γκρουπ σε διαδικασία αμφιβολίας ή αμφισβήτησης». - Ζηλεύεις καθόλου τον Μίτσελ, που θεωρητικά έχει τη δυνατότητα να πάρει όποιον παίκτη θέλει, αναλογικά βεβαίως.\n«Καθόλου». - Μα δεν είναι αλήθεια ότι κάθε προπονητής θέλει να έχει αρκετά χρήματα για μεταγραφές;\n«Κάνοντας μία συζήτηση με τον κύριο Αλαφούζο, τον κύριο Νταμπίζα και τον κύριο Φύσσα, όταν μιλάγαμε για κάποιους παίκτες, μου είπε ο κύριος Νταμπίζας: "Όλοι οι προπονητές ζητούν παίκτες. Εσύ είσαι ο μόνος που δε θέλεις”. Του απάντησα ότι αυτό συμβαίνει επειδή δεν είμαι ανασφαλής, έχω εμπιστοσύνη στη δουλειά μου και ξέρω τι ζητάω από τους παίκτες μου μέσα στο γήπεδο. Πολλές φορές υπάρχει άλλοθι στην απουσία κάποιων παικτών. Υπάρχουν αυτοί που ισχυρίζονται ότι δεν υπάρχουν παίκτες, ότι η ομάδες χρειάζονται ενίσχυση κοκ. Οταν έχεις στόχο, πλάνο και ξέρεις με ποιους ανθρώπους δουλεύεις, ζητάς συγκεκριμένα πράγματα. Αν μπορούν να υλοποιηθούν έχει καλώς, αν όχι συνεχίζουμε». KANTE CLICK ΓΙΑ ΝΑ ΕΠΙΣΤΡΕΨΕΤΕ ΣΤΗΝ ΠΡΩΤΗ ΣΕΛΙΔΑ ΤΗΣ ΣΥΝΕΝΤΕΥΞΗΣ-ΑΦΙΕΡΩΜΑ ΣΤΟΝ ΓΙΑΝΝΗ ΑΝΑΣΤΑΣΙΟΥ


Συγκινημένη η Μάγδα Φύσσα μετά την ανακοίνωση της απόφασης | Λευκαδίτικα Νέα - Lefkada News\nΗ Μάγδα Φύσσα με τους δικηγόρους των θυμάτων της Χρυσής Αυγής (Πηγή: Eurokinissi)\n«Ο Παύλος ζει, τσακίστε τους ναζί» ακούστηκε στα σκαλιά του Εφετείου την ώρα που η Μάγδα Φύσσα βγήκε συγκινημένη από τη δικαστική αίθουσα, μετά την ανακοίνωση της απόφασης.\nΗ μητέρα του δολοφονημένου μουσικού, που έγινε σύμβολο στον αγώνα για να σαπίσουν στη φυλακή οι ναζί εγκληματίες της Χρυσής Αυγής, έγινε δεκτή με χειροκροτήματα, συνθήματα και δάκρυα χαράς από τους φίλους και τους δικηγόρους της οικογένειας και των υπόλοιπων θυμάτων.\nΗ ίδια, εμφανώς συγκινημένη, ευχαρίστησε μέσα από τα βάθη της καρδιάς της την Πολιτική Αγωγή για τον τεράστιο αγώνα που έκανε, καθώς και όλον αυτό τον κόσμο που τους στήριξε.\nΜακάρι να ήταν εδώ ο Παύλος…\nΣε ερώτηση των δημοσιογράφων εάν θεωρεί ότι δικαιώνεται ο Παύλος, η Μάγδα Φύσσα απάντησε: «Αυτό δεν το ξέρω, εάν δικαιώνεται. Μακάρι να ήταν εδώ να το έλεγε ο ίδιος. Μακάρι να ήταν ένα από τα θύματα που χτύπησαν και σακατέψανε. Ας ήταν εδώ να μπορούσε να πει εκείνος εάν δικαιώνεται ή όχι. Δεν είναι εδώ όμως ο Παύλος. Άρα δεν νομίζω ότι υπάρχει δικαίωση για τον Παύλο. Η δικαίωση είναι για εμάς, γι΄ αυτό τον κόσμο που αγωνίστηκε για να αποδείξει ότι όντως είναι μια εγκληματική οργάνωση κάτω από το μανδύα του πολιτικού κόμματος».\nΛίγο νωρίτερα είχε ξεσπάσει σε δάκρυα μέσα στη δικαστική αίθουσα με το άκουσμα της απόφασης ότι θα μπουν στη φυλακή οι περισσότεροι χρυσαυγίτες που ήταν κατηγορούμενοι στη δίκη.\nΟ/Η Η κοινωνία δια των ενόρκων λέει:\n25 Οκτωβρίου 2020 στο 02:36\nΗ εισαγγελέας της δίκης ώς δημόσιος κατήγορος είχε την άποψή της. Διαμόρφωσε την αποψή της. Και την εξέφρασε.\nΗ δικαστική απόφαση όμως πάντα λαμβάνεται από τους δικαστές και τους ενόρκους ( πολίτες εκ της κοινωνίας ).\nΚαι κατά την λήψη της απόφασης ο εισαγγελεύς δεν παρεμβαίνει, δεν επιτρέπεται να παρευρίσκεται στην συζήτηση δικαστών και ενόρκων για την λήψη της απόφασης.\nΤουτέστιν σοφά η νομοθεσία διαφορίζει την κρατική άποψη ( αυτή του εισαγγελέα ) απ την δικαστική και της κοινωνίας απόφαση.\nΚαι σε δικαστήρια που υπάρχουν ένορκοι με κλήρωση , ο αριθμός των ενόρκων είναι 4 και ο αριθμός των δικαστών είναι 3 ( τρείς).\nΜε βάση αυτά , μπορεί να βγεί συμπέρασμα και εκτιμήσεις. Το κράτος ώς εξουσία είναι κράτος. Η δικαστική λειτουργία ώς πυλώνας πολιτειακός είναι δικαστική λειτουργία. Αλλά η δικαιοσύνη είναι και θέμα κοινωνίας ( ενόρκων ).\nΚαι αυτό καλά είναι να μην το ξεχνά η Ελληνική κοινωνία, ούτε οι ένορκοι που κληρώνονται κάθε φορά.


Ρε σεις, ντροπή! Ποιος είπε καμπούρη αυτό το μπάζο;;; | Blog: "ΕlaTora"\nΡε σεις, ντροπή! Ποιος είπε καμπούρη αυτό το μπάζο;;;\nΡε σεις, ντροπή! Ποιος είπε καμπούρη αυτό το μπάζο;\nΚατηγορίες: Χωρίς κατηγορία Ετικέτες: φαύλοι, Λαμόγια, ΜΜΕ, ΜΜΕ - παραπληροφόρηση, αλητεία, κλεφτρόνια\n1 responses to “Ρε σεις, ντροπή! Ποιος είπε καμπούρη αυτό το μπάζο;;;”\n25 Ιανουαρίου 2016 στο 22:26\nΕΜΕΙΣ ΚΑΝΑΜΕ ΟΤΙ ΔΟΥΛΕΥΑΜΕ ΚΑΙ ΑΥΤΟΙ ΚΑΝΑΝΕ ΟΤΙ ΜΑΣ ΠΛΗΡΩΝΑΝΕ !!!!!\nΑυτή ηταν ή απάντηση που εδωσε Αλβανός οταν ρωτήθηκε απο Ελληνες τη δεκαετία του 90 πως τα περνούσαν στον Παράδεισο του Χότζα. Αυτή την πραγματικότητα αν δεν την ζήτε σήμερα θα την ζήσετε γρήγορα.\nΚαι να αρχίσω απο σένα αδελφέ πού πραπονιέσαι οτι σου κόβουν τη σύνταξι. Αλλά τα τελευταία 15 χρόνια που σε επισκέπτομαι στην Ελλάδα ( καίτοι αγράμματος διότι οταν ηταν ο καιρός σου να μάθης γράμματα τα συντρόφια σου ηταν στο βουνό και εκαναν αντίσταση — ανυπακοή και πεδομάζεμα ) Δεν εκανες τίποτα άλλο απο το να προσπαθής να με πείσης οτι ή ανθρωπότητα θα δη πρόοδο μόνο με κομμουνισμό. Οσο και να προσπαθούσα με FACTS και οχι MYTHS οτι ο κομμουνισμός οπου εφαρμόστηκε εφερε μόνο μιζέρια εσύ το βιολί σου.\nΓια εσας το λέω αγρότες που αντιστέκεστε σήμερα στους δρόμους. . Επρεπε να κάνατε οπως λέει ή παροιμία του λαού μας. ( Των φρονίμων τα παιδιά πριν πεινάσουν μαγειρεύουν.) Επρεπε να το σκεφτήτε οταν ψηφίζατε και οχι τώρα. Αλλά εσεις και ο αδελφός μου εχετε το ελαφρυντικό οτι ειστε αγράμματοι.( Οχι οτι θεωρώ τον εαυτό μου ενγράμματο) Αλλά εχω μια λογική . Οπως ελεγα στον αδελφό . Αδελφέ ειδες κάποιον που ηρθε απο τον Παράδεισο του Σταλιν να φέρη ενα Ρουβλι ? Οι μονοι που ερχονται στην Ελλάδα ματσομένοι ειναι Αμμερικάνοι – Καναδοι – Αυστραλοι – Γερμανοι. !!\nΓια εσας το λέω Γιατροι και Δικηγόροι γιατί παραπονιεστε? Δεν υπάρχει δικαιολογία γιατί εσεις ξέρετε και διαβάζετε. ( νομίζω οτι ξέρετε ) Διοτι ο Συριζα το προγραμμά του το δημοσίευσε πριν ερθη στην εξουσία . Διαβάστετο οπως μου το εστειλαν.\nΚαι ερχόμαστε στο Βερύκιο.\nΕξεπλάγειν βλεποντάς τον στα Νεα του Αλφα να ορύεται για τα Capital Controls Ποιος ο Βερύκιος. Που περυσι μετα τη νίκη των Συριζαίων δήλωνε υπερήφανος ΑΔΕΣΠΟΤΟΣ ΑΡΙΣΤΕΡΟΣ . Και σήμερα να ορύεται για τα Capital Controls.\nΣο αδελφέ μην παραπονιέσαι γιατι σου κόβουν τι σύνταξι. Κομμουνισμό δεν ήθελες ? Ε’ τον εχεις !!\nΑγρότες κομμουνισμό δεν θέλατε ? Τον εχετε μην παραπονιέστε εαν χάσετε τα κτηματά σας !!\nΓια εσας Γιατροι και Δικηγόροι δεν εχετε παρα να επισκεφτήτε τον Παράδεισο του Καστρο να δείτε τους Γιατρους και Δικηγόρους που καθαρίζουν τουαλέτες στα ξενοδοχεία για ενα δολλάριο τυχερά !!\nΟσο για εσενα Βερύκιο, εαν θελήση ή κόρη σου να ξαναπάη Ευρώπη και ειναι κυβέρνηση ακόμα οι Συριζαίοι να εισαι σίγουρος οτι θα χρειαστή την αδεια απο τη Νεολαία του Συριζα να ταξιδέψει !!\nΑπ’ οτι διαβάζω αρχισαν ηδη τα ( οργανα ) σχεδιά τους . Ασφαλιστικό – Παιδεία – και καινούργιο Συνταγμα !!\n« Πάρης Ευαγγέλου ~ "Πουτάνα Αμνησία" ~ Νέο Τραγούδι ~ ελπιδοφόρα λαϊκή φωνή!\nΦΤΗΝΟ ΣΠΙΤΙΚΟ φαγητό με 2,70 ευρώ από 14 Δήμους!!! »


ΕΠΙΒΛΗΤΙΚΕΣ ΚΑΣΤΡΟΠΟΛΙΤΕΙΕΣ ΜΑΓΕΙΑ ΜΕΣΣΗΝΙΑΣ & ΛΑΚΩΝΙΑΣ – KP Holidays – Ταξιδιωτικό γραφείο Εκδρομές Εισιτήρια Ξενοδοχεία Πτήσεις Κρουαζιέρες Γιαννιτσά Σκύδρα Πέλλα Κωνσταντίνος Α. Παπαδόπουλος\nΚαλαμάτα-Σπάρτη-Καστροπολιτεία Μυστράς-Γύθειο-Μάνη-Μεθώνη-Αρχαία Ολυμπία-Καστροπολιτείες Λακωνίας\n1η ημέραΘεσσαλονίκη – Καλαμάτα\nΣυγκέντρωση στα γραφεία μας και αναχώρηση . Με ενδιάμεσες στάσεις για ξεκούραση , φαγητό και καφέ άφιξη στη Μεσσηνιακή πρωτεύουσα, την Καλαμάτα . Τακτοποίηση στο ξενοδοχείο. Στη συνέχεια θα έχουμε πεζή επίσκεψη στο ιστορικό κέντρο, την βυζαντινή εκκλησία των Αγίων Αποστόλων του 10ου αιώνα σύμβολο της πόλης, το Φράγκικο κάστρο με πανοραμική θέα της πόλης, τον επιβλητικό μητροπολιτικό Ναό της Υπαπαντής του 1873, τη Μονή Καλογραιών όπου υφαίνεται το Καλαματιανό μαντήλι .\n2η ημέραΚαλαμάτα – Σπάρτη – Καστροπολιτεία Μυστράς – Καστροπολιτεία Μονεμβασιάς\nΠρωινό και αναχώρηση για την Σπάρτη όπου θα έχουμε μία σύντομη πανοραμική περιήγηση και συνεχίζουμε για την Καστροπολιτεία του Μυστρά με τις εντυπωσιακά καλοδιατηρημένες βυζαντινές εκκλησίες (στην πλειοψηφία τους), αλλά και παλάτια, σπίτια, γεφυράκια και το κάστρο να αφηγούνται την ιστορία μιας πολιτείας που γνώρισε σπουδαία ακμή ως πρωτεύουσα του βυζαντινού δεσποτάτου του Μορέως, πλούτισε από το εμπόριο με Ανατολή και Δύση και έστεψε βασιλιά τον τελευταίο αυτοκράτορα, Κωνσταντίνο Παλαιολόγο. Έπειτα αναχώρηση για την καστροπολιτεία της Μονεμβασιάς. Η μοναδική ελληνική μεσαιωνική πόλη που βρίσκεται κάτω από έναν αγέρωχο και επιβλητικό βράχο 300 μέτρων. Θα μαγευτούμε από τα στενά καλντερίμια που διατρέχουν τη Μονεμβασιά από άκρη σε άκρη και θα θαυμάσουμε την μεσαιωνική αρχιτεκτονική των κτισμάτων. Θα περπατήσουμε στα βυζαντινά καλντερίμια και θα επισκεφτούμε το Μουσείο, το ναό του Ελκόμενου Χριστού που βρίσκεται στην πλατεία του κάστρου, την Παναγία Χρυσαφίτισσα και το σπίτι του Γιάννη Ρίτσου. Δεν θα παραλείψουμε να ανεβούμε στην Άνω Πόλη για να επισκεφτούμε την εκκλησία. Τέλος επιστροφή στο ξενοδοχείο και προαιρετική διασκέδαση\n3η ημέραΚαλαμάτα – Γύθειο – Σπήλαια Διρού – Αεροπολη – Μάνη\nΠρωινό και αναχώρηση για το Γύθειο. Άφιξη και θα περιηγηθούμε στο γραφικό παραθαλάσσιο Γύθειο με τα πανέμορφα νεοκλασικά και το νησιωτικό χρώμα. Αρχαίο και σημερινό επίνειο της Σπάρτης, στο μυχό του Λακωνικού κόλπου με σπίτια που σκαρφαλώνουν αμφιθεατρικά στην πλαγιά του βουνού “Ακούμαρο”. Ακόμα θα δούμε τον επιβλητικό φάρο, τον πύργο Τζαννετάκη και το κατάφυτο νησάκι Κρανάη (εδώ κατέφυγαν ο Πάρις και η Ωραία Ελένη, σύμφωνα με τη μυθολογία, πριν αναχωρήσουν για την Τροία). Έπειτα αναχώρηση για τα Σπήλαια Διρού, ένα από τα ωραιότερα σπήλαια που η φύση με ασύγκριτη τέχνη και υπομονή σμίλεψε, δημιουργώντας ένα μοναδικό σκηνικό με κατάλευκους σταλακτίτες και σταλαγμίτες να κατακλύζουν το εσωτερικό του . Ακολουθώντας μια πανέμορφη παραλιακή διαδρομή ανατολικά του Μεσσηνιακού κόλπου, φτάνουμε στην Αρεόπολη. Διατηρητέος οικισμός με την «ιδιαίτερη γοητεία» του μανιάτικου τοπίου, με μια μοναδική αρχιτεκτονική, με σπιτάκια που μοιάζουν με μικρά φρούρια. Στην πόλη που πήρε το όνομά της από τον θεό του πολέμου (Άρεως πόλη) ή, σύμφωνα με άλλες πηγές, στους δυνατούς αέρηδες που πλήττουν την περιοχή. Τέλος καταλήγουμε στην θρυλική Μάνη, την ξερή γη με τους παραδοσιακούς πέτρινους πύργους, η οποία απλώνεται από το Ακρωτήριο Ταίναρο και επάνω. Έπειτα επιστροφή στο ξενοδοχείο μας .\n4η ημέραΚαλαμάτα – Κορώνη – Φοινικούντα – Μεθώνη – Πύλο\nΠρωινό και αναχώρηση για την αρχοντική Κορώνη με το μεγαλοπρεπές Βενετσιάνικο κάστρο σε δεσπόζουσα θέση με πανοραμική θέα και προσκύνημα στην παρακείμενη βυζαντινή εκκλησία της Παναγίας της Ελεήστριας. Μέσω της γραφικής Φοινικούντας φθάνουμε στην Μεθώνη για ξεκούραση και καφέ. Αν το επιτρέπει ο χρόνος θα επισκεφθούμε το Κάστρο που δεσπόζει σε λόφο πάνω από τη παραλία. Καταλήγουμε στη γραφική Πύλο, αμφιθεατρικά χτισμένη στο μέτωπο του λιμανιού με το νησάκι Σφακτηρία απέναντί της. Περιήγηση στο καλοδιατηρημένο κάστρο της σε λόφο πάνω από τη θάλασσα, με πανοραμική θέα. Επιστροφή στην Καλαμάτα\n5η ημέραΚαλαμάτα – Αρχαία Ολυμπία – Θεσσαλονίκη\nΠρωινό και αναχώρηση για την Αρχαία Ολυμπία. Άφιξη στον αρχαιολογικό χώρο της Ολυμπίας (εισιτήρια εξ ιδίων) που είναι αφιερωμένη στον θεό Δία. Υπήρξε το πιο δοξασμένο Ιερό της Αρχαίας Ελλάδας που ήταν ο τόπος διεξαγωγής ων Ολυμπιακών αγώνων οι οποίοι τελούνταν στο πλαίσιο των Ολυμπίων, της πιο σημαντικής γιορτής των Ελλήνων της Αρχαιότητας. Στην αρχαία Ολυμπία βρισκόταν το χρυσελεφάντινο άγαλμα του θεού Δία έργο του Φειδία, ένα από τα εφτά θαύματα του κόσμου.Ο αρχαιολογικός χώρος της Ολυμπίας περιλαμβάνει έναν από τους πιο διάσημους χώρους της Αρχαίας Ελλάδας. Θα θαυμάσουμε τα επιβλητικά ερείπια του ιερού που χρησίμευε ως πλαίσιο στους Ολυμπιακούς Αγώνες και καθιερώθηκαν επίσημα το 776 Π.Χ. Στην συνέχεια θα επισκεφθούμε το νέο Αρχαιολογικό Μουσείο της Ολυμπίας που φιλοξενεί τους θησαυρούς που έφεραν στο φως οι ανασκαφές του 18ου αιώνα. Έπειτα αναχώρηση για τη πόλη μας .


ARIS DESLIS:ΜΙΑ ΖΩΗ ΑΓΩΝΕΣ ΓΙΑ ΤΗΝ ΕΛΛΑΔΑ: Μπογιές και αυγά στον Λοβέρδο\nΕπίθεση με αυγά και μπογιές δέχθηκε ο Ανδρέας Λοβέρδος και οι συνεργάτες του, κατά τη διάρκεια επίσκεψής του σε ΚΑΠΗ στους Αγίους Αναργύρους. Ένταση, προπηλακισμοί και δύο σοβαρά τραυματίες. Τον Αλέξη Τσίπρα και τον ΣΥΡΙΖΑ κατηγορεί το ΠΑΣΟΚ. Δείτε τι δήλωσε ο Ανδρέας Λοβέρδος. Τι απαντά ο ΣΥΡΙΖΑ\nΔημοσιεύτηκε: Απρίλιος 14 2011 20:18 Ενημερώθηκε: Απρίλιος 14 2011 23:52\nΣκληρή ανακοίνωση του ΠΑΣΟΚ κατά του ΣΥΡΙΖΑ\nΣε υψηλούς τόνους η απάντηση του Συνασπισμού\nΗ κυβέρνηση του ΠΑΣΟΚ επιμένει στο ίδιο επικοινωνιακό σενάριο. Στόχος πάντα ο ΣΥΡΙΖΑ. Τώρα, ξεπέρασε κάθε όριο. Με ασύστολα ψεύδη, επιτίθεται προσωπικά στον Πρόεδρο του Συνασπισμού και προσπαθεί να δημιουργήσει εντυπώσεις που η ίδια η πραγματικότητα, αλλά και η εικόνα της κάμερας, τη διαψεύδει", υπογραμμίζει σε ανακοίνωσή του το κόμμα της Αριστεράς.\n"Για άλλη μια φορά - ελπίζουμε τελευταία - τους γνωρίζουμε ότι η πολιτική τους υποκινεί την κοινωνική διαμαρτυρία και τα κόλπα τους δεν πιάνουν.\nΟ ΣΥΝ και ο ΣΥΡΙΖΑ είναι σταθερά προσανατολισμένοι ενάντια στην κυβερνητική πολιτική, είναι υπέρ των μαζικών, ειρηνικών, μαχητικών αγώνων και συμβάλλουν στην ανάπτυξη των κινημάτων αντίστασης και αλληλεγγύης. Για την πολιτική μας δεν θα απολογηθούμε σε αυτούς που χρησιμοποιούν βία, πλήττουν τη δημοκρατία, επιτίθενται στα δημοκρατικά δικαιώματα, ξεπουλούν δημόσια περιουσία ενάντια στο δημόσιο συμφέρον, έχουν φέρει τη χώρα στο χείλος της καταστροφής. Και αυτοί έχουν όνομα. Είναι η κυβέρνηση του ΠΑΣΟΚ", καταλήγει η ανακοίνωση.


Διαδικτυακά Σεμινάρια για Νέους: Κινητικότητα νέων και ευρωπαϊκά προγράμματα Erasmus Plus, European Solidarity Corps. - ΚΕΔΗΘ\nMar 25, 2022 | Δελτία Τύπου, ΚΕΔΗΘ, Τμήμα Νεολαίας\nΗ Κοινωφελής Επιχείρηση του Δήμου Θεσσαλονίκης στο πλαίσιο του Ευρωπαϊκού Έτους για τη Νεολαία 2022 διοργανώνει 2 κύκλους διαδικτυακών σεμιναρίων διάρκειας 10 διδακτικών ωρών με θέμα\n«Κινητικότητα νέων και ευρωπαϊκά προγράμματα»\nΓνωριμία με τα προγράμματα Erasmus Plus, European Solidarity Corps\nΣτόχος και θεματολογία των σεμιναρίων\nΣτόχος των σεμιναρίων είναι να προσφέρουν χρήσιμες και πρακτικές γνώσεις σχετικά με τις ευκαιρίες κινητικότητας και τα ευρωπαϊκά προγράμματα για τη νεολαία μέσα από μια διαδραστική και δημιουργική διαδικασία.\nΟι συμμετέχοντες/χουσες θα γνωρίσουν πιο αναλυτικά τα ευρωπαϊκά προγράμματα Erasmus Plus και Ευρωπαϊκό Σώμα Αλληλεγγύης (European Solidarity Corps) και τις δυνατότητες που τους προσφέρουν. Θα απαντηθούν ερωτήματα σχετικά με τους τρόπους που μπορούν να συμμετέχουν, τα έξοδα που καλύπτουν καθώς και τα οφέλη που αποκομίζουν σε προσωπικό, κοινωνικό και επαγγελματικό επίπεδο. Θα δοθούν παραδείγματα προετοιμασίας μιας αίτησης ενός νεανικού προγράμματος. Παράλληλα οι νέοι/ες θα διερευνήσουν την έννοια του Ευρωπαίου πολίτη και θα ανταλλάξουν απόψεις για το έργο της Κοινωνίας των πολιτών σε τοπικό και ευρωπαϊκό επίπεδο.\nΔευτέρα 28 Μαρτίου, ώρες 16:00-20:00\nΔευτέρα 4 Απριλίου, ώρες 16:00-20:00\nΔευτέρα 11 Απριλίου, ώρες 16:00-20:00\nΜ. Δευτέρα 18 Απριλίου, ώρες 16:00-20:00\nΟι συμμετέχοντες/χουσες μπορούν να επιλέξουν έναν από τους δύο κύκλους.\nΜετά τη συμπλήρωση της φόρμας συμμετοχής οι συμμετέχοντες/χουσες θα λάβουν μέσω e-mail τον σύνδεσμο για την παρακολούθηση του σεμινάριου.


Νίκησε τον Covid-19 η Apple: Κέρδη $11,25 δισ. το γ’ τρίμηνο! | CityConsulting\nΝίκησε τον Covid-19 η Apple: Κέρδη $11,25 δισ. το γ’ τρίμηνο!\n18 Αυγούστου 2020 City Consulting Team\nΠαρά την κρίση που προκάλεσε η πανδημία του κορωνοϊού, η Apple ανακοίνωσε σημαντική αύξηση των οικονομικών της μεγεθών για το τρίτο τρίμηνο της χρήσης.